CELEX: 32006D0239
Language: lv
Date: 2003-05-13 00:00:00
Title: 2006/239/EK: Komisijas Lēmums ( 2003. gada 13. maijs ) par valsts atbalstu, ko Vācija ir sniegusi uzņēmumiem  Kahla Porzellan GmbH  un  Kahla/Thüringen Porzellan GmbH (izziņots ar dokumenta numuru K(2003) 1520)   (Dokuments attiecas uz EEZ)

25.3.2006   
            
            
               LV
            
            
               Eiropas Savienības Oficiālais Vēstnesis
            
            
               L 88/16
            
         
      KOMISIJAS LĒMUMS
   
   (2003. gada 13. maijs)
   par valsts atbalstu, ko Vācija ir sniegusi uzņēmumiem Kahla Porzellan GmbH un Kahla/Thüringen Porzellan GmbH
   
   (izziņots ar dokumenta numuru K(2003) 1520)
   (autentisks ir tikai teksts vācu valodā)
   (Dokuments attiecas uz EEZ)
   (2006/239/EK)
   EIROPAS KOPIENU KOMISIJA –
   ņemot vērā Eiropas Ekonomikas kopienas dibināšanas līgumu un jo īpaši tā 88. panta 2. punkta 1. apakšpunktu,
   ņemot vērā Eiropas Ekonomikas zonas līgumu un jo īpaši tā 62. panta 1. punkta a) apakšpunktu,
   pēc tam, ka ieinteresētās puses ir uzaicinātas izteikties saskaņā ar iepriekš minētajiem pantiem (1),
   tā kā:
   I.   PROCEDŪRA
   
               (1)
            
            
               Komisija 1998. gada 16. novembrī un 1999. gada 24. martā saņēma konkurentu sūdzības par iespējamu ļaunprātīgi izmantotu valsts atbalstu, ko Tīringenes federālā zeme esot sniegusi uzņēmumiem Kahla Porzellan GmbH (Kahla I) un Kahla/Thüringen Porzellan GmbH (Kahla II), abi atrodas Tīringenē, Vācijā.
            
         
               (2)
            
            
               Pēc plašas sarakstes un tikšanās ar Vācijas pārstāvjiem 2000. gada 15. novembrī Komisija uzsāka formālu izmeklēšanas procedūru attiecībā uz uzņēmumiem sniegto īpašo atbalstu. Vienlaicīgi Vācija tika aicināta sniegt pietiekamu informāciju, lai varētu konstatēt, vai daži atbalsta pasākumi atbilst apstiprinātām atbalsta shēmām, saskaņā ar kurām it kā tika sniegts atbalsts.
            
         
               (3)
            
            
               Komisijas lēmums uzsākt procedūru tika publicēts Eiropas Kopienu Oficiālajā Vēstnesī
                   (2). Komisija aicināja ieinteresētās puses izteikties par attiecīgo atbalstu. 2001. gada 31. jūlijā Komisija saņēma uzņēmuma Kahla II piezīmes, kuras 2001. gada 7. augusta vēstulē nosūtīja Vācijai.
            
         
               (4)
            
            
               2001. gada 26. martā Vācija atbildēja uz rīkojumu sniegt informāciju, iesniedza ziņas par atbalstu un informēja Komisiju par citu atbalstu piešķiršanu uzņēmumam, kas pirms tam nebija pieteikti. 2001. gada 28. maijā Komisija pieprasīja papildu informāciju, kuru tā saņēma 2001. gada 31. jūnijā. Citas papildu ziņas tika sniegtas 2001. gada 9. augustā.
            
         
               (5)
            
            
               Komisija 2001. gada 30. novembra vēstulē informēja Vāciju, ka tā turpina EK līguma 88. panta 2. punktā noteikto procedūru attiecībā uz atbalstu, kas neatbilst apstiprinātām atbalsta shēmām, saskaņā ar kurām tas it kā tika piešķirts, kā arī uz atbalstu, par kuru Komisijai iepriekš nebija paziņots.
            
         
               (6)
            
            
               2001. gada 10. decembrī lieta tika plaši apspriesta ar Vācijas un uzņēmuma pārstāvjiem.
            
         
               (7)
            
            
               Komisijas lēmums par procedūras turpināšanu tika publicēts Eiropas Kopienu Oficiālajā Vēstnesī
                   (3). Komisija aicināja ieinteresētās puses izteikties par attiecīgo atbalstu. Komisija ir saņēmusi atbalsta saņēmēja (uzņēmums Kahla II) piezīmes. Šīs piezīmes 2002. gada 6. marta vēstulē tika nosūtītas Vācijai, dodot tai iespēju izteikties.
            
         
               (8)
            
            
               30. janvārī Vācija atbildēja uz Komisijas lēmumu par formālās procedūras turpināšanu un iesniedza sīku informāciju. 2002. gada 30. aprīlī tika pieprasītas papildu ziņas. Vācija sniedza atbildi 2002. gada 29. maija vēstulē, kas tika reģistrēta tajā pašā dienā.
            
         
               (9)
            
            
               2002. gada 28. februāra vēstulē Komisija saņēma uzņēmuma Kahla II piezīmes, kas 2002. gada 6. marta vēstulē tika nosūtītas Vācijai. 2002. gada 18. martā tika saņemta jauna sūdzība par to, ka uzņēmums Kahla II esot saņēmis citu atbalstu. Šī informācija 2002. gada 30. aprīļa vēstulē tika paziņota Vācijai. Vācijas atbilde attiecībā uz sūdzību tika saņemta 2002. gada 29. maijā.
            
         
               (10)
            
            
               2002. gada 24. jūlijā lieta tika vēlreiz apspriesta ar Vācijas pārstāvjiem. Pēc šīs tikšanās 2002. gada 7. augustā Vācija iesniedza papildu paskaidrojumus. Turklāt 2002. gada 30. jūlijā uzņēmums Kahla II neatkāpās no saviem iepriekšējiem argumentiem. 2002. gada 1. oktobra vēstulē, kas tika reģistrēta tajā pašā dienā, Vācija iesniedza papildu piezīmes.
            
         II.   APRAKSTS
   A.   Uzņēmums
   
               (11)
            
            
               Uzņēmuma Kahla II gadījumā runa ir par uzņēmuma Kahla I pārņēmēju. Gan Kahla I, gan Kahla II ražo porcelāna un smalkkeramikas traukus. Uzņēmumi atrodas atbalstāmā reģionā atbilstoši EK līguma 87. panta 3. punkta a) apakšpunktam.
            
         
               (12)
            
            
               Saskaņā ar Vācijas rīkojumu par valsts kombinātu, uzņēmumu un iekārtu pārveidošanu par kapitālsabiedrībām (UmwandVO) uzņēmums tika nodibināts 1990. gada 1. martā, pārveidojot VEB Vereinigte Porzellanwerke Kahla divās sabiedrībās ar ierobežotu atbildību. Viena no šīm sabiedrībām bija uzņēmums Kahla I. 1991. gada 23. aprīlīTreuhandanstalt (THA) privatizēja uzņēmumu Kahla I, pārdodot to privātpersonām Hoffmann (75,1% pamatkapitāla) un Ueing (24,9% pamatkapitāla) par 2 (divām) Vācijas markām. Privatizācijas tiesības saņēma vienīgie solītāji pēc tam, kad THA nodomāto pārdošanu bija publicējusi pārdošanai piedāvāto uzņēmumu sarakstā (Hoppenstedt) un pieprasījumus adresējusi keramikas rūpniecības apvienībām un Tirdzniecības kamerai. Saskaņā ar Vācijas izteikumiem uzņēmuma likvidēšana THA būtu izmaksājusi dārgāk. Privatizācijas līgums saskaņā ar Vācijas datiem stājās spēkā tikai 1992. gada 11. decembrī.
            
         
               (13)
            
            
               Vācija iesniedza šādus saimnieciskās darbības datus (apgrozījums un saimnieciskās darbības rezultāts miljonos Vācijas marku):
               1. tabula
               
                            
                        
                        
                           1991
                        
                        
                           1992
                        
                        
                           1993
                        
                     
                           Nodarbināto skaits
                        
                        
                           1 561
                        
                        
                           827
                        
                        
                           696
                        
                     
                           Apgrozījums
                        
                        
                           25,4
                        
                        
                           29,3
                        
                        
                           27,9
                        
                     
                           Saimnieciskās darbības rezultāts
                        
                        
                           -29,5
                        
                        
                           -25,8
                        
                        
                           -13,4
                        
                     
         
               (14)
            
            
               1993. gada 9. augustā uzņēmums paziņoja par bankrota procesu. Bankrota process tika uzsākts 1993. gada 29. septembrī.
            
         
               (15)
            
            
               Saskaņā ar Vācijas sniegto informāciju, sākot no bankrota procesa uzsākšanas brīža, bankrota procesa administrators meklēja investorus, kas varētu pārņemt pamatlīdzekļus. Atbilstoši bankrota procesa administratora uzskatam izdevīgākā cena par pamatlīdzekļiem būtu panākta tādā veidā, ka uzņēmums tiktu pārdots kā saimniecisku darbību turpinošs uzņēmums.
            
         
               (16)
            
            
               1993. gada novembrī privāts investors G. Raithel nodibināja uzņēmumu Kahla II. 1994. gada janvārī bankrota procesa administrators atsavināja uzņēmumam Kahla I piederošos zemesgabalus, tehniku un iekārtas, kā arī preces un materiālus noliktavā par labu G. Raithelam. Tika pārņemti 380 darbinieki.
            
         
               (17)
            
            
               Kopējā cena sākotnēji bija 7,391 mlj. Vācijas marku. 1994. gada 5. oktobrī līgums tika mainīts tā, ka līguma parakstīšanas brīdī bija jānomaksā cena par iekārtām 2,05 mlj. Vācijas marku apmērā, kas tiktu finansēta ar dotāciju 2,5 mlj. Vācijas marku apmērā (skat. 15. pasākumu). Likumiskās tiesības, preču zīmes, reģistrētie paraugi un zināšanas tika nodoti par 1 (vienu) Vācijas marku. Klientu saraksts un pasūtījumu portfelis tika nodoti bez maksas. Cena 2,136 mlj. Vācijas marku apmērā par precēm noliktavā bija jānomaksā desmit daļās, sākot no 1994. gada 1. marta. Nekustamais īpašums, nepiemērojot nodokļus, bija jāatsavina par 3,205 mlj. Vācijas marku, kas bija jāsamaksā 14 dienu laikā.
            
         
               (18)
            
            
               Saskaņā ar Vācijas izteikumiem, līdz 1996. gadam tika veikti maksājumi pa daļām. 1999. gadā beidzot tika samaksāta summa 1 mlj. Vācijas marku apmērā, pēc tam tika noņemta hipotēka uz daļu no nekustamā īpašuma. Beigās kopā samaksātā summa bija 6,727 mlj. Vācijas marku. Saskaņā ar Vācijas sniegto informāciju, krājumu cenas samazinājums par 0,664 mlj. Vācijas marku bija izskaidrojams ar zaudējumiem, kas tika konstatēti pēc pārdošanas. Pieejamā informācija rāda, ka atsavināšana vispirms tika finansēta ar valsts atbalsta palīdzību. Pašu līdzekļi, neieskaitot jebkādu atbalstu, bija tikai 55 000 Vācijas marku.
            
         
               (19)
            
            
               Nekustamā īpašuma atsavināšanu 1994. gada 18. jūlijā (4) atļāva THA un 1995. gada 19. oktobrī tās tiesību pārņēmēja Bundesanstalt für vereinigungsbedingte Sonderaufgaben (BvS).
            
         
               (20)
            
            
               Turklāt pirkuma līgums paredzēja, ka Thüringer Industriebeteiligungs GmbH & Co. KG (TIB), valsts uzņēmums, kuru dibinājusi Tīringenes federālā zeme un kuru kontrolēja tās fonds, iegūtu pasīvu līdzdalību 49% apmērā uzņēmumā Kahla II. Tas notika 1994. gada 5. martā.
            
         
               (21)
            
            
               Par uzņēmuma saimniecisko darbību (apgrozījums un saimnieciskās darbības rezultāts mlj. Vācijas marku) Vācija iesniedza šādu informāciju:
               2. tabula
               
                            
                        
                        
                           1994
                        
                        
                           1995
                        
                        
                           1996
                        
                        
                           1997
                        
                        
                           1998
                        
                        
                           1999
                        
                        
                           2000
                        
                     
                           Darbinieki
                        
                        
                           380
                        
                        
                           369
                        
                        
                           327
                        
                        
                           323
                        
                        
                           307
                        
                        
                           327
                        
                        
                           322
                        
                     
                           Apgrozījums
                        
                        
                           23
                        
                        
                           29
                        
                        
                           32
                        
                        
                           39
                        
                        
                           34
                        
                        
                           35,8
                        
                        
                           41,6
                        
                     
                           Saimnieciskās darbības rezultāts[…] (5)
                           
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
         B.   Finanšu pasākumi
   a)   Finanšu pasākumi uzņēmuma Kahla I labā
   
               (22)
            
            
               Uzņēmuma Kahla I labā valsts institūcijas no dibināšanas brīža līdz bankrotam veica šādus finanšu pasākumus (mlj. Vācijas marku):
               3. tabula
               Pasākumi uzņēmuma Kahla I labā
               
                            
                        
                        
                           Summa
                        
                     
                           Pasākumi pirms privatizācijas
                        
                     
                           1
                        
                        
                            
                        
                        
                           
                              THA
                           
                        
                        
                           Kredītriska apdrošināšana
                        
                        
                           4,5
                        
                     
                           Pasākumi privatizācijas ietvaros
                        
                     
                           2
                        
                        
                           23.04.1991
                        
                        
                           
                              THA
                           
                        
                        
                           Nesamaksāto nodokļu pārņemšana
                        
                        
                           37,7
                        
                     
                           3
                        
                        
                           23.04.1991
                        
                        
                           
                              THA
                           
                        
                        
                           Nesamaksāto parādu pārņemšana
                        
                        
                           31,1
                        
                     
                           4
                        
                        
                           23.04.1991
                        
                        
                           
                              THA
                           
                        
                        
                           Galvojumi
                        
                        
                           24,9
                        
                     
                           Pasākumi pēc privatizācijas
                        
                     
                           5
                        
                        
                           12.1991
                        
                        
                           federālā zeme
                        
                        
                           Tiešās investīciju dotācijas
                        
                        
                           1,825
                        
                     
                           6
                        
                        
                           05.10.1992
                        
                        
                           
                              THA
                           
                        
                        
                           Aizdevums
                        
                        
                           4,3
                        
                     
                           7
                        
                        
                           01.12.1992
                        
                        
                           
                              THA
                           
                        
                        
                           Aizdevums
                        
                        
                           1,8
                        
                     
                           8
                        
                        
                           1993
                        
                        
                           
                              THA
                           
                        
                        
                           Ieņēmumi no nekustamo īpašumu realizācijas
                        
                        
                           5,676
                        
                     
                           9
                        
                        
                            
                        
                        
                           Jenas pilsētas krājkase
                        
                        
                           Kredīti
                        
                        
                           3,9
                        
                     
                           10
                        
                        
                           1992 – 1995
                        
                        
                           federālā zeme
                        
                        
                           Investīciju piemaksas
                        
                        
                           0,035
                        
                     
                           KOPĀ
                        
                        
                           
                              115,736
                           
                        
                     
         
               (23)
            
            
               1. pasākums: pirms privatizācijas veiktā kredītriska apdrošināšana, kas – saskaņā ar Vācijas sniegto informāciju – nekad netika izmantota.
            
         
               (24)
            
            
               2. un 3. pasākums: THA uzņēmās parādus, kas radušās no Dresdner Bank AG kredītiem līdz 1990. gada 1. jūlijam un THA pirms privatizācijas izsniegtā aizdevuma.
            
         
               (25)
            
            
               4. pasākums: Vācija norāda, ka šie THA galvojumi tika izsniegti investīciju nodrošināšanai, zaudējumu segšanai un Dresdner Bank AG kredītiem. Šiem galvojumiem uzņēmums sniedza dažādas garantijas, kuras pēc bankrota procesa uzsākšanas THA atteicās izmantot. Kā papildu garantija THA tika piešķirtas tiesības realizēt uzņēmuma nekustamos īpašumus, kas nav tieši vajadzīgi uzņēmuma saimnieciskās darbības nodrošināšanai. Šie nekustamie īpašumi tika novērtēti 13,3 mlj. Vācijas marku vērtībā. Paredzamie ieņēmumi būtu jāizmanto THA garantēto kredītu dzēšanai. Vācija piekrīt, ka ar šiem galvojumiem nodrošinātie kredīti ar THA piekrišanu nekad netika atmaksāti. To izmantošanas brīdī šo galvojumu kopējā summa, ieskaitot procentus, bija 24,9 mlj. Vācijas marku.
            
         
               (26)
            
            
               5. pasākums: 1991. gada decembrī uzņēmums no Tīringenes federālās zemes saņēma investīciju piemaksas 1,825 mlj. Vācijas marku apmērā.
            
         
               (27)
            
            
               6. pasākums: 1992. gada 5. oktobrī, lai novērstu maksātnespēju, THA piešķīra aizdevumu 4,2 mlj. Vācijas marku apmērā.
            
         
               (28)
            
            
               7. pasākums: tāpat, lai novērstu maksātnespēju, 1992. gada 1. decembrīTHA piešķīra citu aizdevumu 1,8 mlj. Vācijas marku apmērā.
            
         
               (29)
            
            
               8. pasākums: ieņēmumi no 3. pasākumā minētās uzņēmuma nekustamo īpašumu realizācijas kopā bija 5,676 mlj. Vācijas marku. 1993. gadā 3,4 mlj. Vācijas marku no kopējiem ieņēmumiem tika nodoti uzņēmuma Kahla I rīcībā, nevis izmantoti THA garantēto kredītu atmaksai. Vācija norāda, ka šīs summas atmaksa THA gan atlika, tomēr neatteicās no tās, jo visa summa 5,676 mlj. Vācijas marku apmērā tika ieskaitīta konkursa masā. Līdz ar to THA līdzekļi, kas nonāca uzņēmumā un netika izmantoti kredītu atmaksai, kopā bija 5,676 mlj. Vācijas marku. Vācija šo faktu nav apstrīdējusi.
            
         
               (30)
            
            
               9. pasākums: Jenas rajona un pilsētas krājkases divi kredīti ar kopējo summu 3,9 mlj. Vācijas marku. Šie kredīti ar attiecīgajām procentu likmēm 13,25%un 17,25% tika garantēti ar hipotēkām 10 mlj. Vācijas marku apmērā.
            
         
               (31)
            
            
               10. pasākums: laika posmā no 1992. gada līdz 1995. gadam tika izmaksātas investīciju piemaksas 0,035 mlj. Vācijas marku apmērā.
            
         
               (32)
            
            
               Kopā uzņēmums Kahla I no valsts institūcijām ir saņēmis finansiālo atbalstu 115,736 mlj. Vācijas marku apmērā. Neskatoties uz šo finansiālo atbalstu, 1993. gada 29. septembrī tika uzsākts bankrota process. Vācija norāda, ka THA kā konkursa masas daļu ir reģistrējusi saistības 41,2 mlj. Vācijas marku apmērā. Šajā summā, ieskaitot procentus, ir ietverts 3., 6., 7. un 8. pasākums.
            
         
               (33)
            
            
               1993. gada 27. septembrīTHA nolēma atteikties izmantot uzņēmuma izsniegtās garantijas par galvojumiem saistībā ar 4. pasākumu. 1994. gada 18. jūlijāTHA, respektīvi, tās tiesību pārņēmēja BvS, atteicās no tiesiski garantētās nekustamo īpašumu pārņemšanas. Saskaņā ar Vācijas sniegto šādā gadījumā būtu jāmaksā kompensācijas citiem kreditoriem un tādēļ rastos papildu izdevumi.
            
         b)   Finanšu pasākumi uzņēmuma Kahla II labā
   
               (34)
            
            
               Uzņēmuma Kahla II labā valsts institūcijas no dibināšanas brīža līdz 1999. gadam veica šādus finanšu pasākumus (mlj. Vācijas marku):
               4. tabula
               Pasākumi uzņēmuma Kahla II labā
               
                            
                        
                        
                           Summa
                        
                     
                           Pasākumi no 1994. līdz 1996. gadam
                        
                     
                           11
                        
                        
                           05.04.1994
                        
                        
                           
                              TIB
                           
                        
                        
                           Līdzdalība
                        
                        
                           1,975
                        
                     
                           12
                        
                        
                           05.04.1994
                        
                        
                           
                              TIB
                           
                        
                        
                           Peļņas līdzdalības aizdevums
                        
                        
                           6,0
                        
                     
                           13
                        
                        
                           25.03.1994
                        
                        
                           federālā zeme
                        
                        
                           90% kredīta galvojums (18-22)
                        
                        
                            
                        
                     
                           14
                        
                        
                           25.03.1994
                        
                        
                           federālā zeme
                        
                        
                           90% galvojums par privātas bankas aizdevumu 6,5 mlj. Vācijas marku apmērā
                        
                        
                           5,85
                        
                     
                           15
                        
                        
                           10.05.1994
                        
                        
                           federālā zeme
                        
                        
                           Piemaksa mazo un vidējo uzņēmumu investīciju nodrošināšanai
                        
                        
                           2,5
                        
                     
                           16
                        
                        
                           04/05.06.1994
                        
                        
                           
                              DtA – pašu kapitāla palīdzība – aizdevums
                        
                        
                           Aizdevums
                        
                        
                           0,2
                        
                     
                           17
                        
                        
                           05/06.1994
                        
                        
                           
                              ERP uzņēmējdarbības uzsākšana
                        
                        
                           Aizdevums
                        
                        
                           1,8
                        
                     
                           18
                        
                        
                           03/04.1995
                        
                        
                           
                              ERP atjaunošana
                        
                        
                           1. aizdevums
                        
                        
                           2,0
                        
                     
                           19
                        
                        
                           03/04.1995
                        
                        
                           
                              KfW – vidējie uzņēmumi
                        
                        
                           Aizdevums
                        
                        
                           1,0
                        
                     
                           20
                        
                        
                           06/26.04.1995
                        
                        
                           
                              DtA – vide
                        
                        
                           Aizdevums
                        
                        
                           1,73
                        
                     
                           21
                        
                        
                           07/26.04.1995
                        
                        
                           
                              ERP enerģijas ekonomija
                        
                        
                           Aizdevums
                        
                        
                           3,45
                        
                     
                           22
                        
                        
                           03/25.04.1996
                        
                        
                           
                              ERP celtniecība
                        
                        
                           2. aizdevums
                        
                        
                           2,0
                        
                     
                           23
                        
                        
                           13.2.1996
                        
                        
                           federālā zeme
                        
                        
                           90% galvojums par privātas bankas aizdevumu vairāk nekā 1 mlj. Vācijas marku apmērā
                        
                        
                           0,9
                        
                     
                           24
                        
                        
                           1994-1996/97
                        
                        
                           federālā zeme
                        
                        
                           Tiešās investīciju dotācijas
                        
                        
                           3,36
                        
                     
                           25
                        
                        
                           1994-1996
                        
                        
                           Nodarbinātības dienests
                        
                        
                           Investīciju piemaksas
                        
                        
                           0,838
                        
                     
                           26
                        
                        
                           1994-1996
                        
                        
                           Nodarbinātības dienests
                        
                        
                           Nodarbinātības veicināšanas likumā noteiktās dotācijas
                        
                        
                           1,549
                        
                     
                           27
                        
                        
                           1994-1996
                        
                        
                            
                        
                        
                           Dažādas dotācijas
                        
                        
                           0,492
                        
                     
                           Pasākumi no 1997. gada
                        
                     
                           28
                        
                        
                           1997-1999
                        
                        
                           federālā zeme
                        
                        
                           Tiešās investīciju dotācijas
                        
                        
                           1,67
                        
                     
                           29
                        
                        
                           1997-1999
                        
                        
                           federālā zeme
                        
                        
                           Investīciju piemaksas
                        
                        
                           0,365
                        
                     
                           30
                        
                        
                           03/05.1999
                        
                        
                           federālā zeme
                        
                        
                           90% galvojums par privātas bankas aizdevumu vairāk nekā 2,32 mlj. Vācijas marku apmērā
                        
                        
                           0,042
                        
                     
                           31
                        
                        
                           1997-1999
                        
                        
                           Nodarbinātības dienests
                        
                        
                           Nodarbinātības veicināšanas likumā noteiktās dotācijas
                        
                        
                           0,851
                        
                     
                           32
                        
                        
                           1997-1999
                        
                        
                            
                        
                        
                           Īpašas piemaksas
                        
                        
                           0,352
                        
                     
                           33
                        
                        
                           1994-1999
                        
                        
                            
                        
                        
                           Īpašā norakstīšana
                        
                        
                           0,104
                        
                     
                           KOPĀ
                        
                        
                           
                              39,028
                           
                        
                     
         
               (35)
            
            
               11. pasākums: 1994. gada martā pret atlīdzību 1,975 mlj. Vācijas marku TIB pārņēma 49% no uzņēmuma Kahla II kapitāldaļām. 1999. gada 31. decembrīTIB izbeidza savu līdzdalību uzņēmumā un nodeva savas daļas uzņēmumam Kahla II – G. Raithel un viņa dēlam H. Raithel, kuri par tām samaksāja […] (6).
            
         
               (36)
            
            
               12. pasākums: 1994. gada martā TIB izsniedza peļņas līdzdalības aizdevumu 6 mlj. Vācijas marku apmērā. Vācija skaidro, ka šis aizdevums nepiešķir papildu balsstiesības TIB. Aizdevums bija ar 12% likmi, turklāt procentu apmērs bija ierobežots līdz 50% no gada neto peļņas. Komisijai ir zināms, ka tikai sākot ar 1996. gadu uzņēmums Kahla II sāka gūt pieticīgu peļņu. Nav bijusi vienošanās par riska prēmiju. Vācija norāda, ka aizdevums, ieskaitot procentus 1,631 mlj. Vācijas marku apmērā, tika atmaksāts 1999. gada 29. decembrī.
            
         
               (37)
            
            
               13. un 23. pasākums: Tīringenes federālā zeme 1994. gada martā uzņēmās 90% galvojumu par investīciju kredītiem par summu līdz 13,5 mlj. Vācijas marku. Kad kredīti beidzot tika ieguldīti, saskaņā ar 13. pasākumu galvojums nodrošināja kredītus no 18. līdz 22. pasākumam. Galvojums saskaņā ar 23. pasākumu nodrošināja kredītu, ko 1996. gada februārī bija izsniegusi privāta banka 1 mlj. Vācijas marku apmērā ar procentu likmi 6,1%.
            
         
               (38)
            
            
               14. pasākums: cits Tīringenes federālās zemes 90% galvojums 1994. gada martā par apgrozāmo līdzekļu kredītiem 6,5 mlj. Vācijas marku apmērā. Kredītu ar procentu likmi 8,5% faktiski izsniedza privāta banka 1995. gada septembrī. Šis galvojums pakāpeniski tika samazināts un beidzās 1999. gada 31. decembrī.
            
         
               (39)
            
            
               Par šiem galvojumiem uzņēmums maksāja nodevu 0,75% gadā, kas, sākot ar 1995. gada jūniju, tika samazināta līdz 0,5%.
            
         
               (40)
            
            
               15. pasākums: dotācija maziem un vidējiem uzņēmumiem sākotnēji 2 mlj. Vācijas marku un vēlāk 2,5 mlj. Vācijas marku apmērā, kas tika piešķirta 1994. gada 10. maijā.
            
         
               (41)
            
            
               16. pasākums: pašu kapitāla palīdzība – aizdevums (EKH aizdevums) vairāk nekā 0,2 mlj. Vācijas marku apmērā, kas 1994. gada jūnijā saistībā ar uzņēmuma Kahla II dibināšanu tika izsniegts investoram G. Raithelam it kā saskaņā ar atbalsta shēmu (7). Saskaņā ar šo shēmu investoram šī summa bija jāizsniedz uzņēmumam pašu kapitāla formā. Saskaņā ar Vācijas sniegto informāciju aizdevums tika atmaksāts 2001. gada 30. septembrī.
            
         
               (42)
            
            
               17. pasākums: 1994. gada maija aizdevums 1,8 mlj. Vācijas marku apmērā, kas tika izsniegts it kā saskaņā ar ERP uzņēmējdarbības uzsākšanas programmu (8).
            
         
               (43)
            
            
               18. pasākums: investīciju aizdevums 2 mlj. Vācijas marku apmērā, kas tika izsniegts it kā saskaņā ar ERP atjaunošanas programmu 1995. gada martā (9).
            
         
               (44)
            
            
               19. pasākums: investīciju aizdevums 1 mlj. Vācijas marku apmērā, ko 1993. gada martā (10) kredītiestāde izsniedza atjaunošanas nolūkā.
            
         
               (45)
            
            
               20. pasākums: investīciju aizdevums 1,73 mlj. Vācijas marku apmērā, kas 1995. gada aprīlī tika izsniegts saskaņā ar DtA vides aizsardzības programmu.
            
         
               (46)
            
            
               21. pasākums: investīciju aizdevums 3,45 mlj. Vācijas marku apmērā, kas 1995. gada aprīlī (11) tika izsniegts it kā saskaņā ar ERP vides aizsardzības programmu.
            
         
               (47)
            
            
               Tā kā tirgū aizdevumu procenti samazinājās, 1998. gada 30. martā 18. – 21. pasākuma ietvaros nesamaksātā aizdevuma summa 7,329 mlj. Vācijas marku apmērā tika pārveidota par Hypovereinsbankaizdevumu. Šī jaunā aizdevuma procentu likme bija 5,9%, un līdz ar to tā bija augstāka par pastāvošo standartlikmi 5,49%. Tomēr Komisija konstatē, ka 13. pasākuma 90% galvojums tika izsniegts par šo jauno aizdevumu.
            
         
               (48)
            
            
               22. pasākums: investīciju aizdevums 2 mlj. Vācijas marku apmērā, kas 1996. gada martā (12) tika izsniegts it kā saskaņā ar ERP celtniecības programmu.
            
         
               (49)
            
            
               23. pasākums: skat. 37. punktu.
            
         
               (50)
            
            
               24. pasākums: 1994. gada oktobrī uzņēmums Kahla II no Tīringenes federālās zemes saņēma investīciju dotācijas 3,36 mlj. Vācijas marku apmērā, lai veiktu investīcijas laika periodā no 1994. līdz 1996. gadam (13).
            
         
               (51)
            
            
               25. pasākums: laikā no 1994. līdz 1996. gadam uzņēmums saņēma investīciju piemaksas 0,838 mlj. Vācijas marku apmērā (14).
            
         
               (52)
            
            
               26. pasākums: dotācijas 1,549 mlj. Vācijas marku apmērā laikā no 1994. līdz 1996. gadam, lai veicinātu nodarbinātību.
            
         
               (53)
            
            
               27. pasākums: laikā no 1994. līdz 1996. gadam uzņēmums saņēma dotācijas 122 414 Vācijas marku apmērā, lai piedalītos izstādēs, dotācijas par reklāmu 0,03 mlj. Vācijas marku apmērā, dotācijas pētījumiem un attīstībai 0,318 mlj. Vācijas marku apmērā un dotācijas par iekārtošanu darbā 0,021 mlj. Vācijas marku apmērā.
            
         
               (54)
            
            
               28. pasākums: citas investīciju piemaksas 1,67 mlj. Vācijas marku apmērā tika piešķirtas 1996. gada decembrī uz laika periodu no 1997. līdz 1999. gadam.
            
         
               (55)
            
            
               29. pasākums: uzņēmums saņēma investīciju piemaksas 0,365 mlj. Vācijas marku apmērā uz laika periodu no 1997. līdz 1999. gadam.
            
         
               (56)
            
            
               30. pasākums: 1999. gada maijā privātbanka piešķīra aizdevumu 2,32 mlj. Vācijas marku apmērā; arī šis aizdevums tāpat nodrošināts ar 90% kredīta galvojumu, kuru 1994. gada martā izsniedza Tīringenes federālā zeme par investīciju kredītiem apjomā līdz 13,5 mlj. Vācijas marku (skat. 13. un 23. pasākumu). Šis aizdevums tika izsniegts ar procentu likmi 4,6%.
            
         
               (57)
            
            
               31. pasākums: citas dotācijas 0,851 mlj. Vācijas marku apmērā nodarbinātības veicināšanai.
            
         
               (58)
            
            
               32. pasākums: saskaņā ar gada pārskatiem laikā no 1997. līdz 1999. gadam uzņēmums saņēma dotācijas dalībai izstādēs, reklāmai un darbā iekārtošanai 342 910 Vācijas marku apmērā, kā arī dotācijas personāla izmaksām saistībā ar pētījumu un attīstības aktivitātēm 8 602 Vācijas marku apmērā. Līdz ar to kopējā dotāciju summa bija 0,352 mlj. Vācijas marku.
            
         
               (59)
            
            
               Pēc tam, kad formālā procedūra tika turpināta, Vācija paskaidroja, ka uzņēmums būtu izmantojis noteikumus, kas atļauj investīcijas vispirms norakstīt lielākā apmērā un gadu gaitā samazināt (īpašā norakstīšana). Vācija pieļauj, ka šie pasākumi uzņēmumam patiesībā radītu priekšrocību, jo ar tiem bija saistīti ne tikai zaudējumi pirmajos gados, bet arī mazāki nodokļu maksājumi. Valstij šī nodokļu samazinājuma dēļ radušies ieņēmumu zaudējumi tāpat jāuzskata par valsts finanšu pasākumu uzņēmuma Kahla II labā (turpmāk – 33. pasākums).
            
         C.   Projekts
   
               (60)
            
            
               Saskaņā ar Vācijas sniegto informāciju 1994. gada 25. martā tika izstrādāts plāns uzņēmuma Kahla II vajadzību finansēšanai. Sākotnēji plānotās izmaksas tika nedaudz samazinātas par aptuveni 2 mlj. Vācijas marku. Detalizēta tāme ir redzama 5. tabulā, kas tika sagatavota, pamatojoties uz Vācijas sniegtajiem datiem. (mlj. Vācijas marku):
               5. tabula
               
                           Izmaksas
                        
                        
                           Plānotās
                        
                        
                           Īstenotās
                           (1994-1996)
                        
                     
                           Zemes īpašums:
                        
                        
                           3,200
                        
                        
                           3,200
                        
                     
                           Ēkas:
                        
                        
                            
                        
                        
                            
                        
                     
                           Tehnika/iekārtas
                        
                        
                           2,050
                        
                        
                           2,050
                        
                     
                           Preces:
                        
                        
                           2,136
                        
                        
                           1,472
                        
                     
                           Tehnikas atjaunošana
                        
                        
                           14,650
                        
                        
                           14,977
                        
                     
                           Nemateriālās vērtības
                        
                        
                            
                        
                        
                            
                        
                     
                           Apgrozāmie līdzekļi:
                        
                        
                           14,854
                        
                        
                           12,709
                        
                     
                           KOPĀ
                        
                        
                           
                              36,809
                           
                        
                        
                           
                              34,408
                           
                        
                     
         
               (61)
            
            
               Lai segtu šīs izmaksas, 1994. gada martā tika izstrādāts finansējuma plāns, kas pēc tam vairākkārt tika mainīts. 6. tabula tika izveidota, pamatojoties uz Vācijas sniegtajiem datiem. Kursīvā iespiestie pasākumi attiecas it kā uz privātiem līdzekļiem (mlj. Vācijas marku):
               6. tabula
               
                           Pasākums
                        
                        
                           Finansēšanas plāns
                        
                        
                           25.3.1994.
                        
                        
                           26.4.1995.
                        
                        
                           25.4.1996.
                        
                        
                           Īstenots
                        
                     
                           11
                        
                        
                           
                              TIB līdzdalība
                        
                        
                           1,950
                        
                        
                           1,975
                        
                        
                           1,975
                        
                        
                           1,975
                        
                     
                           12
                        
                        
                           Peļņas līdzdalības aizdevums (TIB)
                        
                        
                           6,000
                        
                        
                           6,000
                        
                        
                           6,000
                        
                        
                           6,000
                        
                     
                           15
                        
                        
                           Dotācija maziem un vidējiem uzņēmumiem
                        
                        
                           2,000
                        
                        
                           2,500
                        
                        
                           2,500
                        
                        
                           2,500
                        
                     
                            
                        
                        
                           Aizdevums
                        
                        
                           13,500
                        
                        
                            
                        
                        
                            
                        
                        
                            
                        
                     
                           18
                        
                        
                           
                                       —
                                    
                                    
                                       
                                          KfW ERP celtniecības programma
                                    
                                 
                        
                            
                        
                        
                           2,000
                        
                        
                           2,000
                        
                        
                           2,000
                        
                     
                           19
                        
                        
                           
                                       —
                                    
                                    
                                       
                                          KfW Vidējo uzņēmumu programma
                                    
                                 
                        
                            
                        
                        
                           1,000
                        
                        
                           1,000
                        
                        
                           1,000
                        
                     
                           20
                        
                        
                           
                                       —
                                    
                                    
                                       
                                          DtA Vides aizsardzības programma
                                    
                                 
                        
                            
                        
                        
                           1,730
                        
                        
                           1,730
                        
                        
                           1,730
                        
                     
                           21
                        
                        
                           
                                       —
                                    
                                    
                                       
                                          ERP Enerģijas ekonomijas programma
                                    
                                 
                        
                            
                        
                        
                           3,450
                        
                        
                           3,450
                        
                        
                           3,450
                        
                     
                           22
                        
                        
                           
                                       —
                                    
                                    
                                       
                                          KfW ERP Celtniecības programma
                                    
                                 
                        
                            
                        
                        
                            
                        
                        
                           2,000
                        
                        
                           2,000
                        
                     
                            
                        
                        
                           
                                       —
                                    
                                    
                                       Bankas aizdevums
                                    
                                 
                        
                            
                        
                        
                           5,320
                        
                        
                           3,320
                        
                        
                           1,000
                        
                     
                           (14)
                        
                        
                           Banku izsniegts apgrozāmo līdzekļu kredīts
                        
                        
                           6,500
                        
                        
                           6,500
                        
                        
                           6,500
                        
                        
                           6,500
                        
                     
                           24
                        
                        
                           Investīciju dotācijas
                        
                        
                           3,370
                        
                        
                           3,340
                        
                        
                           3,340
                        
                        
                           3,360
                        
                     
                           25
                        
                        
                           Investīciju piemaksas
                        
                        
                           1,020
                        
                        
                           1,020
                        
                        
                           1,020
                        
                        
                           0,838
                        
                     
                            
                        
                        
                           
                              G. Raithels (īpašnieks)
                           
                        
                        
                           
                              2,550
                           
                        
                        
                           
                              0,055
                           
                        
                        
                           
                              0,055
                           
                        
                        
                           
                              0,055
                           
                        
                     
                           
                              16
                           
                        
                        
                           
                                       —
                                    
                                    
                                       DtA pašu kapitāla palīdzība
                                    
                                 
                        
                            
                        
                        
                           
                              0,200
                           
                        
                        
                           
                              0,200
                           
                        
                        
                           
                              0,200
                           
                        
                     
                           
                              17
                           
                        
                        
                           
                                       —
                                    
                                    
                                       KfW ERP uzņēmējdarbības uzsākšanas programma
                                    
                                 
                        
                            
                        
                        
                           
                              1,800
                           
                        
                        
                           
                              1,800
                           
                        
                        
                           
                              1,800
                           
                        
                     
                            
                        
                        
                           KOPĀ
                        
                        
                           
                              36,890
                           
                        
                        
                           
                              36,890
                           
                        
                        
                           
                              36,890
                           
                        
                        
                           
                              34,408
                           
                        
                     
         
               (62)
            
            
               Konstatēts, ka TIB līdzdalība (11. pasākums) 1995. gadā, salīdzinot ar sākotnēji paredzēto summu, tika paaugstināta par 0,25 mlj. Vācijas marku. Turklāt konstatēts, ka sākotnējā plānā tika paredzēts aizdevums 13,5 mlj. Vācijas marku apmērā. Šim aizdevumam un privātas bankas izsniegtajam apgrozāmo līdzekļu kredītam 6,5 mlj. Vācijas marku apmērā Tīringenes federālā zeme izsniedza 90% galvojumus (13. un 14. pasākums). 1994. gadā tika ieguldīts apgrozāmo līdzekļu kredīts. Aizdevumi ar kopējo summu 13,5 mlj. Vācijas marku tika izsniegti 1995. gadā (18. – 22. pasākums) un efektīvi nodrošināti ar 90% galvojumu.
            
         
               (63)
            
            
               Attiecībā uz it kā privātajiem līdzekļiem tika konstatēts, ka sākotnēji paredzētais investora ieguldījums no 2,555 mlj. Vācijas marku tika samazināts līdz 2,055 mlj. Vācijas marku, tas ir, par 0,5 mlj. Vācijas marku. Dotācija maziem un vidējiem uzņēmumiem (15. pasākums) tika paaugstināta par 0,5 mlj. Vācijas marku, tātad precīzi par summu, par kādu tika samazināts investora ieguldījums. Kad privātā investora ieguldījums faktiski tika ieguldīts, tas sastāvēja no skaidras naudas ieguldījuma 0,055 mlj. Vācijas marku no investora paša līdzekļiem un diviem aizdevumiem 2 mlj. Vācijas marku apmērā, kurus izsniedza valsts bankas, pamatojoties uz apstiprinātām atbalsta shēmām (16. un 17. pasākums).
            
         
               (64)
            
            
               Konstatēts, ka 6. tabulā, kādu to iesniedza Vācija, nav norāžu uz 26. un 27. pasākumu ietvaros piešķirtajām dotācijām un īpašās norakstīšanas noteikumiem, kurus saskaņā ar Vācijas sniegto informāciju uzņēmums varētu izmantot (33. pasākums). Atsevišķā tabulā, kas tika iesniegta 2002. gada 30. janvārī, Vācija norādīja, ka 1994. un 1995. gadā norakstīto investīciju kopējā summa bija 3,603 mlj. Vācijas marku.
            
         
               (65)
            
            
               Vācija iesniedza šādu tabulu ar dažādām investīcijām, kuras uzņēmums īstenoja 1997. un 1998. gadā (mlj. Vācijas marku):
               7. tabula
               
                           Izmaksas
                        
                        
                           Plānotās
                        
                        
                           Īstenotās
                        
                     
                           Tehnika/Iekārtas
                        
                        
                           5,580
                        
                        
                            
                        
                     
                           Nemateriālās vērtības
                        
                        
                           0,150
                        
                        
                            
                        
                     
                           KOPĀ
                        
                        
                           
                              5,730
                           
                        
                        
                           
                              6,769
                           
                        
                     
         
               (66)
            
            
               Šo izmaksu finansējums detalizēti attēlots 8. tabulā, kā to iesniedza Vācija (mlj. Vācijas marku):
               8. tabula
               
                           Pasākums
                        
                        
                           Finansējums
                        
                        
                           Plānotais
                        
                        
                           Īstenotais
                        
                     
                            
                        
                        
                           Pašu ieguldījumi
                        
                        
                           1,318
                        
                        
                           2,406
                        
                     
                           28
                        
                        
                           Investīciju dotācijas
                        
                        
                           1,670
                        
                        
                           1,670
                        
                     
                           29
                        
                        
                           Investīciju piemaksas
                        
                        
                           0,279
                        
                        
                           0,292
                        
                     
                            
                        
                        
                           Citi avoti
                        
                        
                           2,400
                        
                        
                           2,400
                        
                     
                            
                        
                        
                           KOPĀ
                        
                        
                           
                              5,730
                           
                        
                        
                           
                              6,769
                           
                        
                     
         
               (67)
            
            
               Konstatēts, ka 8. tabulā, kādu to iesniedza Vācija, nav norāžu uz dotācijām, kas piešķirtas saistībā ar 31. un 32. pasākumu. Taču izmaksu finansēšanai 7. tabulā Vācija norāda, ka uzņēmums īpašās norakstīšanas noteikumu ietvaros (33. pasākums) norakstītu investīcijas līdz 0,743 mlj. Vācijas marku apmērā. Šis iepriekš minētais ieguldījums droši vien ir ietverts 8. tabulas pozīcijā “Citi avoti”.
            
         
               (68)
            
            
               Vācija turklāt ir iesniegusi citu investīciju plānu (15), kurā atsevišķi atspoguļotas investīcijas, kas īstenotas laikā no 1994. līdz 2000. gadam, kā arī investīcijas, kas paredzētas no 2000. līdz 2003. gadam. Šajā plānā, pirmkārt, minēts liels skaits tehnikas un iekārtu, kurās uzņēmums investējis līdzekļus. Kopējie izdevumi laika periodā no 1994. līdz 2000. gadam attēloti 9. tabulā, kādu to iesniedza Vācija (mlj. Vācijas marku):
               9. tabula
               
                           1994
                        
                        
                           1995
                        
                        
                           1996
                        
                        
                           1997
                        
                        
                           1998
                        
                        
                           1999
                        
                        
                           2000
                        
                        
                           Kopā
                        
                     
                           8,504
                        
                        
                           4,540
                        
                        
                           1,933
                        
                        
                           1,846
                        
                        
                           4,923
                        
                        
                           1,370
                        
                        
                           0,790
                        
                        
                           23,906
                        
                     
         
               (69)
            
            
               Komisija konstatē, ka šis iepriekš minētais investīciju plāns apvieno daļu 5. līdz 8. tabulā aprakstīto investīciju. Līdz ar to laika periodā no 1994. līdz 1998. gadam īstenoto investīciju kopējā summa ir 14,977 mlj. Vācijas marku. Tā atbilst 5. tabulas pozīcijā “Tehnikas atjaunošana” attēlotajām faktiski īstenotajām investīcijām. 1997. un 1998. gada investīciju kopējā summa atbilst investīcijām, kas īstenotas saskaņā ar 7. tabulu.
            
         D.   Tirgus analīze
   
               (70)
            
            
               Gan Kahla I, gan Kahla II ražo traukus no smalkkeramikas un porcelāna mājsaimniecību sektoram. Uzņēmums Kahla II paplašināja ražošanu un pašlaik ražo arī rūpniecības sektoram, jo īpaši viesnīcām un dekoratīviem mērķiem. Produkciju arī eksportē.
            
         
               (71)
            
            
               Galda un dekoratīvā porcelāna nozarē starp dalībvalstīm notiek intensīva preču apmaiņa. Dekoratīvo porcelānu ražo visā Eiropā, taču galda porcelāna ražotāji ievērojami vairāk koncentrējušies Ziemeļbavārijā (Vācija), Stafordšīrā (Apvienotā Karaliste) un Limuzēnā (Francija). Līdzās lielam skaitam mazu un vidēju uzņēmumu pastāv arī daudzi lieli uzņēmumi. Pie tiem pieder Villeroy&Boch (Vācija/Luksemburga), Hutschenreuther un Rosenthal (Vācija), kā arī Royal Doulton un Wedgewood (Apvienotā Karaliste), kas ražo vairāk nekā vienu trešdaļu kopējā produkcijas apjoma Kopienā. Lai apmierinātu viesnīcu un restorānu nozares īpašās vajadzības, izveidojās “viesnīcu porcelāna nozare” ar savu īpaši izstrādāto porcelānu. Apvienotā Karaliste, Vācija un Itālija ir galvenās ražotāj- un patērētājvalstis. Ciešās attiecības ar gala patērētāju un attiecīgā dizaina konkurence ir īpaši ietekmējusi šo ļoti darbietilpīgo nozari ar tās milzīgo produkcijas klāstu. Pārdošana trešajām valstīm nomināli pārsniedz Kopienas importu, taču pēc apjoma ziņā imports pārsniedz eksportu, un tā galvenais iemesls ir ļoti lētais imports no Ķīnas (16)
               
            
         
               (72)
            
            
               Porcelāna nozarē ir neizmantotas jaudas. Ražošanā un patēriņā no 1984. līdz 1991. gadam bija vērojama stabila izaugsme, kurai 1992. un 1993. gadā sekoja kritums. 1994. gadā gaidītais pacēlums nenotika. Pēdējo gadu tirdzniecības bilance bija pozitīva, bet ir būtiski pieaugusi importa daļa, īpaši mājsaimniecības trauku sektorā. Eksporta pieaugums nespēj izlīdzināt konkurences spiedienu šajā nozarē. Drīzāk pat saasinās sasprindzinātais konkurences stāvoklis, kā arī situācija ar neizmantotajām jaudām dēļ tirgus jaunpienācējiem no Dienvidaustrumāzijas un Austrumeiropas (pirmkārt, Čehijas Republikas un Ungārijas), kas gūst peļņu no tirdzniecības līgumiem ar Eiropas Savienību (17).
            
         III.   FORMĀLĀS IZMEKLĒŠANAS PROCEDŪRAS UZSĀKŠANAS UN TURPINĀŠANAS IEMESLI
   
               (73)
            
            
               Uzsākot formālo izmeklēšanas procedūru, Komisija ir izmeklējusi finanšu pasākumus uzņēmumiem Kahla I un Kahla II EK līguma 87. panta 1. punkta un EEZ līguma 61. panta 1. punkta izpratnē. Pasākumi ietvēra valsts līdzekļus, radīja vai draudēja radīt konkurences traucējumus starp dalībvalstīm un sniedza šim uzņēmumam priekšrocības. Sākotnējā vērtējumā Komisija uzskatīja, ka Kahla I un Kahla II bija grūtībās nonākuši uzņēmumi. Komisija turklāt apšaubīja, ka valsts bija rīkojusies kā uzņēmējs tirgus ekonomikas apstākļos, kad tā šiem uzņēmumiem piešķīra finanšu līdzekļus. Sākotnējā vērtējumā šādi pasākumi tika apskatīti kā valsts atbalsts.
            
         
               (74)
            
            
               Tā kā Komisijai bija nopietnas šaubas, vai šis atbalsts ir saderīgs ar kopējo tirgu, īpašā atbalsta uzņēmumiem Kahla I un Kahla II dēļ tika uzsākta formāla izmeklēšanas procedūra. Turklāt Vācija apgalvoja, ka daudzi atbalsta pasākumi veikti saskaņā ar apstiprinātām atbalsta shēmām. Komisijas rīcībā esošie dati nebija pietiekami, lai izlemtu, vai šie pasākumi atbilda apstiprinātām atbalsta shēmām, saskaņā ar kurām tie esot veikti. Tādēļ formālās izmeklēšanas procedūras uzsākšanas ietvaros Komisija adresēja Vācijai rīkojumu sniegt informāciju, lai noskaidrotu šo jautājumu.
            
         
               (75)
            
            
               Dati, kas tika sniegti, atbildot uz rīkojumu sniegt informāciju, kliedēja Komisijas šaubas tikai par dažiem gadījumiem, kur atbalsta pasākumi esot sniegti saskaņā ar apstiprinātām atbalsta shēmām. Turklāt attiecībā uz vairākiem pasākumiem Komisija atklāja informāciju, kas tai agrāk nebija zināma. Līdz ar to Komisija turpināja formālo izmeklēšanas procedūru, lai novērtētu pasākumus, kas, acīmredzot, vēl aizvien neatbilst apstiprinātām atbalsta shēmām, kā arī pasākumus, par kuriem tai tika paziņots tikai pēc formālās izmeklēšanas procedūras uzsākšanas.
            
         IV.   VĀCIJAS PIEZĪMES
   
               (76)
            
            
               1999. gada 11. novembra vēstulē Vācija pauda uzskatu, ka tai nebija jāziņo Komisijai ne par vienu no iepriekš minētajiem finanšu pasākumiem. Vācija apgalvo, ka uzņēmums Kahla II no jauna tika dibināts 1994. gada februārī un netika turpināta uzņēmuma Kahla I saimnieciskā darbība. Saskaņā ar Vācijas izteikumiem uzņēmums Kahla II nav grūtībās nonācis uzņēmums. Vācija nav mainījusi šo uzskatu visā procedūras laikā. Lai pamatotu šos argumentus, Vācija vispirms iesniedza divus konsultantu sagatavotus ziņojumus, datētus ar 1993. gada 29. novembri un 1994. gada 11. janvāri. Pēc formālās izmeklēšanas procedūras turpināšanas Vācija iesniedza cita konsultanta sagatavotu ziņojumu, datētu ar 2002. gada 21. janvāri.
            
         
               (77)
            
            
               Vācija vispirms apgalvoja, ka vairums sabiedrisko institūciju veikto finanšu pasākumu nav jāapskata kā atbalsts, jo valsts iestādes ir rīkojušās kā uzņēmējs tirgus ekonomikas apstākļos, kad tās apsolīja finansiālo palīdzību uzņēmumam Kahla II. Pārējie finanšu pasākumi uzņēmuma Kahla II labā, uz kuriem neattiecas privāta investora izmantots tirgus ekonomikas princips, saskaņā ar Vācijas sniegto informāciju netika pamatoti ne ar apstiprinātām atbalsta shēmām, ne arī ir uzskatāmi par de minimis atbalstu. Vācija iesniedza detalizētu informāciju un dokumentus.
            
         
               (78)
            
            
               Pēc formālās izmeklēšanas procedūras uzsākšanas Vācija atzina, ka daži pasākumi varēja veidot atbalstu un uz dažiem pasākumiem nevarētu attiekties de minimis noteikumi, ko satur Komisijas ziņojums par de minimis atbalstu (18) un Komisijas 2001. gada 12. janvāra Regula (EK) Nr. 69/2001 par EK līguma 87. un 88. panta piemērošanu attiecībā uz de minimis atbalstu (19), kā arī apstiprinātas atbalsta shēmas. Taču Vācija uzskatīja, ka šajā gadījumā atbalsts būtu vērtējams kā investīciju atbalsts, kas iekļaujas reģionālās palīdzības maksimālajās robežas. Turklāt Vācija iesniedza vairākus investīciju plānus un papildu informāciju par šo tēmu, tai skaitā pasākumu atbalsta intensitātes vērtējumu.
            
         
               (79)
            
            
               Nobeigumā Vācija izteicās, ka Komisijai, ja tā neakceptē nevienu no minētajiem argumentiem, jo īpaši attiecībā uz 26. pasākumu, būtu jāpārbauda, vai atbalsts varētu tikt apskatīts kā ar kopējo tirgu saderīgs atbalsts nodarbinātības veicināšanai.
            
         
               (80)
            
            
               2002. gada 1. oktobra vēstulē Vācija, pretēji visiem iepriekšējiem argumentiem, paskaidroja, ka, ja Komisija uzņēmumu Kahla II apskatītu kā grūtībās nonākušu uzņēmumu, strīdīgie atbalsta pasākumi būtu jāvērtē kā pārstrukturēšanas atbalsts, pamatojoties uz Kopienas pamatnostādnēm attiecībā uz valsts atbalstu grūtībās nonākušu uzņēmumu glābšanai un pārstrukturēšanai (20) (“Pārstrukturēšanas pamatnostādnes”).
            
         V.   IEINTERESĒTO PUŠU PIEZĪMES
   
               (81)
            
            
               Pēc procedūras uzsākšanas un turpināšanas Komisija saņēma uzņēmuma Kahla II piezīmes, kas tika paziņotas Vācijai 2001. gada 7. augusta un 2002. gada 6. marta vēstulēs. Uzņēmuma Kahla II iesniegtie argumenti būtiski atbilst Vācijas sniegtajai informācijai.
            
         
               (82)
            
            
               Turklāt tika saņemta jauna sūdzība par to, ka uzņēmumam Kahla II esot saņēmis citu atbalstu. Šī informācija tika paziņota Vācijai 2002. gada 30. aprīļa vēstulē. Vācija 2002. gada 29. maijā sniedza atbildi un izteicās, ka uzņēmums nav saņēmis citas dotācijas kā vien tās, par kurām Komisija tika informēta.
            
         
               (83)
            
            
               2002. gada 30. jūlijā uzņēmums Kahla II iesniedza Komisijai citas piezīmes, kas neietvēra jaunus faktus vai pierādījumus, taču Vācija neatkāpās no saviem iepriekšējiem argumentiem, ka uzņēmums nekad nav nonācis grūtībās, ka atsevišķi pasākumi nav jāapskata kā atbalsts un ka īpašais atbalsts jāvērtē kā saderīgs reģionālais atbalsts.
            
         VI.   VĒRTĒJUMS
   A.   Uzņēmums
   
               (84)
            
            
               Uzsākot formālo izmeklēšanas procedūru, pamatojoties uz tās rīcībā esošajiem datiem, Komisija nevarēja izlemt, vai Kahla I un Kahla II bija neatkarīgi uzņēmumi, vai kādā mērā uzņēmums Kahla II jāuzskata kā uzņēmuma darbības turpinātājs vai kā pēctecis. Tādēļ Vācija tika uzaicināta iesniegt pietiekamu informāciju, lai noskaidrotu šo jautājumu.
            
         
               (85)
            
            
               Turpinot formālo izmeklēšanas procedūru, Komisija secināja, ka Kahla I un Kahla II ir atsevišķas tiesiskas vienības. Uzņēmums Kahla II tika apskatīts kā pēctecības sabiedrība, kuru kā formālu jurisdisku personu nodibināja G. Raithels, lai turpinātu likvidācijas procesā esošā uzņēmuma Kahla I darbības un pārņemtu tā aktīvus. Pastāvošajos dokumentos uzņēmums Kahla II bieži tiek apzīmēts kā pēctecības sabiedrība, un Komisija konstatēja, ka notikusi kontroles, īpašuma attiecību un juridiskas personas statusa maiņa. Vācija šim atzinumam nav iebildusi.
            
         
               (86)
            
            
               Aktīvu pārdošana uzņēmumam Kahla II nenotika atklātā un beznosacījumu konkursā. Vācija paskaidro, ka tirgus dalībnieki bija informēti par to, ka aktīvi tika piedāvāti pārdošanai. Saskaņā ar Vācijas sniegto informāciju pēc pārrunām ar diviem potenciāliem investoriem bankrota procesa administrators izvēlējās G. Raithelu kā labāko solītāju. Saskaņā ar bankrota procesa administratora datiem šīs izvēles iemesli bija gan solītāja pieredze porcelāna tirgū, gan arī fakts, ka viņš izteica būtiski augstāku piedāvājumu, nekā otrs solītājs, kurš atbilstoši Vācijas teiktajam piedāvāja 1 Vācijas marku. Komisija konstatēja, ka G. Raithels tiešām piedāvāja vairāk nekā 1 (vienu) Vācijas marku, taču šī piedāvātā cena bija jāfinansē no valsts līdzekļiem. Tomēr no Komisijas rīcībā esošās informācijas secināms, ka G. Raithels no saviem līdzekļiem ieguldīja 55 000 Vācijas marku un līdz ar to vairāk nekā 1 (vienu) Vācijas marku. Pamatojoties uz iesniegto informāciju, Komisija piekrīt Vācijas viedoklim, ka G. Raithels bija labākais solītājs.
            
         
               (87)
            
            
               Komisija atzīst, ka uzņēmuma Kahla I zemesgabalu vērtība tiek noteikta pēc neatkarīga eksperta atzinuma. Vācija paskaidroja, ka vērtība iekārtām, precēm un materiāliem noliktavā – kopā aptuveni 3,5 mlj. Vācijas marku – netika noskaidrota, pamatojoties uz atzinumu, tā kā esot bijušas praktiskas problēmas un lielākā daļa iekārtu bija sliktā stāvoklī un bija jānomaina. Ņemot vērā šos faktus, Komisija secina, ka nav iemesla apšaubīt, ka par uzņēmuma Kahla I aktīviem samaksātā cena neatbilda tirgus cenai.
            
         
               (88)
            
            
               Attiecībā uz turpmāko TIB 49% daļas pārdošanu uzņēmumam Kahla II turpmākajās nodaļās tiks veikta analīze, vai tā atbilst uzņēmēja rīcībai tirgus ekonomikas apstākļos. Komisija tomēr konstatē, ka šīs daļas pārdošana G. Raithelam un viņa dēlam 1999. gada 31. decembrī nav notikusi atklātā, pārskatāmā un neierobežotā konkursā.
            
         
               (89)
            
            
               
                  TIB ir valsts finanšu institūcija. Saskaņā ar Eiropas Kopienu Tiesas praksi un Komisijas politiku Komisija uzskata, ka pārdošanas cena valsts līdzdalībai nesatur valsts atbalsta elementus, ciktāl pārdošanas objekts tiek piedāvāts atklātā, no jebkādiem nosacījumiem neatkarīgā un nediskriminējošā konkursā. Dalībvalstīm, protams, nav pienākuma ievērot šo procedūru, atsavinot valsts līdzdalību.
            
         
               (90)
            
            
               Ja šāda procedūra netiek veikta, pārdošanas cena var ietvert valsts atbalstu. Tādēļ vajadzības gadījumā Komisija var pārbaudīt, vai pārdošanas cena atbilst valsts līdzdalības vērtībai piemērotā veidā. Tāpēc Komisija konstatē, ka cena par G. Raithelam un viņa dēlam pārdoto daļu bija augstāka nekā cena, ko TIB pati bija samaksājusi gandrīz pirms sešiem gadiem. Turklāt konstatēts, ka šī daļa veidoja minoritāru līdzdalību. Noslēgumā jāuzsver, ka saistībā ar formālās izmeklēšanas procedūras uzsākšanu vai turpināšanu, neviena ieinteresētā puse nav iesniegusi sūdzību par to, ka tikusi tīši izslēgta no pārdošanas, un neviena ieinteresētā puse nav iesniegusi piedāvājumu iegūt šo līdzdalību. Tātad, pēc Komisijas domām, pārdodot šo līdzdalību, nav elementu, kas saistāmi ar atbalstu.
            
         B.   Atbalsts EK līguma 87. panta 1. punkta izpratnē
   
               (91)
            
            
               Uzņēmumiem Kahla I un Kahla II tika sniegta finansiāla palīdzība no valsts līdzekļiem, kas abiem uzņēmumiem radīja priekšrocības, salīdzinot ar to konkurentiem. Dokumentos atspoguļotie fakti rāda, ka valsts kontrolētas institūcijas piešķir aizdevumus un līdzdalību privātos uzņēmumos, kā TIB uzņēmumam Kahla II, un to aktivitātes nepārprotami uzskatāmas par valsts darbībām. Šajā sakarībā ir atsauce uz 1993. gada 29. novembra konsultanta ziņojumu, saskaņā ar kuru kopējā Kahla pārstrukturēšanas koncepcija ir jāskata reģionālās valdības centienu aspektā nodrošināt darbavietas uzņēmumā Kahla
                   (21). Tā kā porcelāna tirgū Eiropā ir intensīva konkurence un neizmantotas jaudas, finansiālas priekšrocības, kas kādam uzņēmumam piešķir izdevīgāku pozīciju, salīdzinot ar tā konkurentiem, draud radīt konkurences traucējumus un ietekmē tirdzniecību starp dalībvalstīm.
            
         
               (92)
            
            
               Attiecībā uz uzņēmumu Kahla I, turpinot formālo izmeklēšanas procedūru, Komisija secina, ka 2., 3. un 9. pasākums neveido atbalstu. Pārējie Vācijas veiktie pasākumi vēl aizvien tiek skatīti kā atbalsts EK līguma 87. panta 1. punkta izpratnē. Vācija šim uzskatam nav iebildusi, kurš tātad paliek spēkā.
            
         
               (93)
            
            
               Attiecībā uz uzņēmumu Kahla II Vācija tāpat kā iepriekš uzskata, ka runa ir par jaunu uzņēmumu, kas nenodrošina uzņēmējdarbības nepārtrauktību un nekad nav nonācis grūtībās. Tādēļ valsts iestādes, piešķirot atbalstu, ir rīkojušās kā uzņēmējs tirgus ekonomikas apstākļos. Komisija vispirms pārbaudīs, vai valsts institūcijas, kas nodeva uzņēmuma Kahla II rīcībā finansiālu palīdzību, ir rīkojušās kā uzņēmējs tirgus ekonomikas apstākļos. Otrkārt, Komisija izmeklēs jautājumu, kas attiecas uz uzņēmuma grūtībām.
            
         
               (94)
            
            
               Vācija ir iesniegusi divus konsultantu sagatavotus ziņojumus, lai pamatotu tēmu, ka valsts institūcijas, kas sniedza uzņēmumam Kahla II finansiālu palīdzību, rīkojušās kā ieguldītāji tirgus attiecībās.
            
         
               (95)
            
            
               Kā izklāstīts 91. punktā, 1993. gada 29. novembra pirmais ziņojums, kurās izskatītas Tīringenes federālās zemes valdības pūles saglabāt uzņēmumā “Kahla” darbavietas, piedāvā pēctecības sabiedrības pārstrukturēšanas plānu (22). Pārstrukturēšanai būtu jānotiek laika periodā no 1994. līdz 1997. gadam un jāietver kopējās izmaksas 18,779 mlj. Vācijas marku apmērā. 1996. gadā būtu jāsasniedz minimālā peļņa ar pozitīvu saimnieciskās darbības rezultātu 0,101 mlj. Vācijas marku apmērā.
            
         
               (96)
            
            
               Otrais ziņojums tika sagatavots 1994. gada 11. janvārī iesniegšanai TIB, pirms tā pārņēma savu 49% lielo uzņēmuma daļu. Izmeklēšanā tika noskaidrots, ka TIB mērķis būtu darba vietu saglabāšana un radīšana Tīringenē (23). Izmeklēšanā tika norādīts, ka rentabilitātes atjaunošana varētu tikt sasniegta, tikai pārstrukturējot uzņēmumu ar valsts institūciju atbalstu. 1996. gadā būtu jāsasniedz minimālā peļņa ar pozitīvu saimnieciskās darbības rezultātu 1,394 mlj. Vācijas marku apmērā. Turklāt izmeklēšanā tika noskaidrots, ka valsts saistības uzņēmuma Kahla II labā bija ļoti riskantas un tika izslēgta jebkura iespēja, ka uzņēmums varēs atmaksāt finansiālo atbalstu līdz 1998. gadam.
            
         
               (97)
            
            
               Ņemot vērā šos ziņojumus, Komisija secina, ka valsts finanšu institūcijas un jo īpaši TIB nav rīkojušās kā uzņēmējs tirgus ekonomikas apstākļos, kad tās piekrita sniegt finansiālu atbalstu uzņēmumam Kahla II. Šie ziņojumi viennozīmīgi apstiprina, ka Tīringenes federālās zemes valdības un tās finanšu institūciju mērķis bija saglabāt darba vietas. Tas nav galvenais mērķis uzņēmējam tirgus ekonomikas apstākļos. Turklāt ziņojumi vismaz divus gadus paredz zaudējumus un nekādā veidā neanalizē iespējamos atbildes pasākumus iestāžu līdzdalībai, kā tam būtu jābūt ikvienā uz tirgus ekonomiku orientēta uzņēmēja darījumā.
            
         
               (98)
            
            
               Īpaši attiecībā uz TIB līdzdalību Komisija var palikt tikai pie sava uzskata, ka tā nebija atbilstoša principam, kādu ievēro privāts investors tirgus ekonomikas apstākļos, un tātad ir jāvērtē kā atbalsts. Fakts, ka pēc pieciem gadiem TIB savu daļu pārdeva vairākuma īpašniekam G. Raithelam un viņa dēlam, turklāt par augstāku cenu, nekā pati bija samaksājusi 1994. gadā, šo secinājumu nemaina. TIB darbības jāvērtē ex ante, ņemot vērā potenciālos riskus un sagaidāmos ieņēmumus. Pamatojoties uz toreiz rīcībā esošajiem ziņojumiem, šie riski bija augsti (24), taču netika veikti nekādi pasākumi, lai tos novērstu. Netika veikta arī nākotnes ieņēmumu analīze. Turklāt faktiski TIB iegūtā peļņa ir niecīga.
            
         
               (99)
            
            
               Pretēji Vācijas izteikumiem TIB līdzdalības nosacījumi nav salīdzināmi ar privāta investora G. Raithela nosacījumiem. G. Raithels uzņēmumā ir esot ieguldījis 2,055 mlj. Vācijas marku. No viņa privātajiem līdzekļiem gan tika investēti tikai 0,055 mlj. Vācijas marku. Atlikušie 2 mlj. Vācijas marku bija valsts līdzekļi divu aizdevumu veidā, kas piešķirti G. Raithelam (16. un 17. pasākums). Turklāt viens no aizdevumiem (16. pasākums) bija iekļauts valsts garantijā pret izsniedzēju Deutsche Ausgleichsbank, otrs aizdevums (17. pasākums) tika garantēts ar pirmšķirīgu uzņēmuma Kahla II nekustamā īpašuma hipotēku (25). Pret tām TIB no saviem līdzekļiem līdzdalības veidā uzņēmuma rīcībā nodeva 1,975 mlj. Vācijas marku. Šī summa veidoja pašu kapitālu, kas maksātnespējas gadījumā tiks apkalpots otršķirīgā kārtībā. TIB pārņemtais risks līdz ar to ir būtiski augstāks nekā privāta investora risks. Kā izklāstīts 111. punktā, G. Raithelam turklāt bija tiesības atkāpties no līguma, ja TIB līdzdalība un/vai citi pasākumi netiktu veikti, taču TIB šādu tiesību nebija. Tātad TIB līdzdalība neatbilst privāta investora principam.
            
         
               (100)
            
            
               Attiecībā uz pārējiem Vācijas veiktajiem pasākumiem uzņēmējs, kas rīkojas tirgus ekonomikas apstākļos, rēķinoties ar uzņēmuma īpašo situāciju un faktu, ka tas darbojas tirgū, kurā iezīmējas strukturālas neizmantotas jaudas, finansiālu atbalstu būtu sniedzis tikai ar nosacījumiem, kuros šie fakti tiktu ņemti vērā.
            
         
               (101)
            
            
               Komisija vispirms pārbaudīs TIB un valsts banku piešķirtos kredītus. Šie kredīti kopā atspoguļoti 10. tabulā:
               10. tabula
               
                           Pasākums
                        
                        
                           Summa
                           (Vācijas markas)
                        
                        
                           Procentu likme
                        
                        
                           Standartlikme
                        
                        
                           Nodrošinājumi
                        
                     
                           12
                        
                        
                           6 mlj.
                        
                        
                           12% (26)
                           
                        
                        
                           6,62%
                        
                        
                           —
                        
                     
                           16
                        
                        
                           0,2 mlj.
                        
                        
                           0%-5% (27)
                           
                        
                        
                           6,62%
                        
                        
                           Valsts garantija
                        
                     
                           17
                        
                        
                           1,8 mlj.
                        
                        
                           5,5%
                        
                        
                           6,62%
                        
                        
                           Pirmšķirīga nekustamā īpašuma hipotēka par 1,8 mlj. Vācijas marku; subsidiāra nekustamā īpašuma hipotēka par 20 mlj. Vācijas marku
                        
                     
                           18
                        
                        
                           2 mlj.
                        
                        
                           6,5%
                        
                        
                           8,28%
                        
                        
                           Otršķirīga nekustamā īpašuma hipotēka par 1,8 mlj. Vācijas marku, otršķirīga un trešās šķiras hipotēka par vairāk nekā 20 mlj. Vācijas marku, Tehnikas un tiesību nodošana trešajām personām, noliktavu krājumu nodošana, prasību pret klientiem nodošana, 90% Tīringenes zemes galvojums
                        
                     
                           19
                        
                        
                           1 mlj.
                        
                        
                           6,75%
                        
                        
                           8,28%
                        
                        
                           Kā 18. pasākumā
                        
                     
                           20
                        
                        
                           1,73 mlj.
                        
                        
                           6,65%
                        
                        
                           8,28%
                        
                        
                           Kā 18. pasākumā
                        
                     
                           21
                        
                        
                           3,45 mlj.
                        
                        
                           6,65%
                        
                        
                           8,28%
                        
                        
                           Kā 18. pasākumā
                        
                     
                           22
                        
                        
                           2 mlj.
                        
                        
                           5%
                        
                        
                           7,33%
                        
                        
                           Kā 18. pasākumā
                        
                     
         
               (102)
            
            
               10. tabulā pierādīts, ka valsts finanšu institūcijas nav rīkojušās kā uzņēmējs tirgus ekonomikas apstākļos. Īpaši attiecībā uz TIB peļņas līdzdalības aizdevumu (12. pasākums) konstatēts, ka norunātā procentu likme bija 12%, bet procentu lielums tika ierobežots līdz 50% no gada neto peļņas Ziņojumos jau tika uzsvērts, ka vismaz pirmo divu gadu laikā uzņēmums Kahla II negūs nekādu peļņu. Tas faktiski ir noticis. Nav bijusi vienošanās par paaugstinātu procentu likmi, lai kompensētu gadus, kuros procentu maksājumi bija maz ticami. Tādēļ TIB apzināti izsniedza peļņas līdzdalības aizdevumu, kas nebija saistīts ar nekādām papildu balsstiesībām, nepieprasot nekādus nodrošinājumus un par 0% likmi uz vismaz divu gadu laika periodu. Nebija vienošanās par riska prēmiju, lai kompensētu riskus, kas bija paredzēti ziņojumā, pamatojoties uz kuru tika piešķirts peļņas līdzdalības aizdevums (un līdzdalība). Attiecībā uz pārējiem aizdevumiem tabula rāda, ka tie visi tika piešķirti par zemāku procentu likmi nekā standartlikme. Turklāt nodrošinājumus, ciktāl tie tika sniegti, piešķīra vai nu iestādes vai arī atkārtoti tika iesaistīti tie paši aktīvi kā nodrošinājums visiem aizdevumiem. Šīs īpašuma vērtības nav tikušas vērtētas neatkarīgi, tāpēc to faktiskā vērtība ir apšaubāma. Turklāt jāatceras tas, ka šīs īpašuma vērtības tika finansētas, izmantojot valsts atbalstu.
            
         
               (103)
            
            
               Galvojuma līgums paredzēja, ka bija jāizsniedz G. Raithela galvojums 0,7 mlj. Vācijas marku apmērā, līdz ar to varētu pierādīt, ka viņš ir izsniedzis personīgu galvojumu par EKH aizdevumu (16. pasākums). Aizdevuma līgums 16. pasākumam nekādi nenorāda uz personiska galvojuma izsniegšanu, bet gan uz valsts garantiju. Taču Komisija nav saņēmusi informāciju, ka šis galvojums 0,7 mlj. Vācijas marku apmērā jelkad ir ticis izsniegts. Tieši pretēji – aizdevums saskaņā ar Komisijas rīcībā esošo informāciju tika nodrošināts ar valsts garantiju, nevis tieši ar personisku galvojumu. Pat tad, kad tā bija izsniegta, tai bija otršķirīga nozīme aiz visiem citiem nodrošinājumiem, un tā nosegtu tikai niecīgu iespējamo augsto kredītriska daļu. Ņemot to vērā, Komisija var secināt, ka valsts bankas un institūcijas nav rīkojušās kā uzņēmējs tirgus ekonomikas apstākļos. Turklāt Vācija pati nosauc 16. – 22. pasākumu aizdevumus kā atbalstu (28), pat arī kā pastāvošu atbalstu. Komisija, tāpat kā Vācija, uzskata, ka tie veido atbalstu. Šī pastāvošā atbalsta iedalījums tiks pārbaudīts turpmākajās nodaļās.
            
         
               (104)
            
            
               Attiecībā uz dotācijām (15., 24. – 29., 31. un 32. pasākums), pēc Komisijas domām, neviens uzņēmējs tirgus ekonomikas apstākļos nepiešķirtu neatmaksājamas dotācijas. Vācija šo faktu nav apstrīdējusi. Vācija visbeidzot piekrīt, ka federālās zemes galvojums par 90% (13., 14., 23. un 30. pasākums) veido atbalstu. Ņemot vērā ar to saistītos augstos riskus un piemērotas riska prēmijas trūkumu, Komisija pilnā mērā atbalsta šo uzskatam. Tātad nav vajadzības turpmāk izmeklēt šo jautājumu. Saskaņā ar Vācijas sniegto informāciju uz šiem galvojumiem attiecas de minimis noteikumi. Tas tiks pārbaudīts “Vērtējuma” D nodaļā.
            
         
               (105)
            
            
               Ņemot vērā to, Komisija nevar secināt, ka valsts finanšu iestādes būtu sniegušas atbalstu uzņēmumam Kahla II ar nosacījumiem, kas salīdzināmi ar tādiem, kādus noteiktu uzņēmējs tirgus ekonomikas apstākļos. Tātad visi Vācijas pasākumi aizvien tiek skatīti kā atbalsts EK līguma 87. panta 1. punkta izpratnē.
            
         
               (106)
            
            
               
                  Kahla II ir pēctecības uzņēmums, tātad jaundibināts uzņēmums, kas ir pārņēmis uzņēmuma, kas atrodas bankrota procesā, aktīvus. Lai gan tie ir jaundibināti uzņēmumi, pēctecības uzņēmumi, kas īpaši izveidojušies Vācijā, var tikt skatīti kā grūtībās nonākuši uzņēmumi. Iemesls ir tāds, ka šīs fiktīvās sabiedrības pārņem bankrota procesā esošu uzņēmumu aktīvus un turpina to darbību, proti, neveicot pienācīgu pārstrukturēšanu. Pēctecības uzņēmumi tādā veidā “manto” daudzus strukturālus trūkumus, un ir vajadzīgas būtiskas izmaiņas, lai tie spētu darboties tirgus ekonomikā. Pie šīm izmaiņām pieder investīcijas vecās tehnikas un iekārtu aizvietošanai un modernizācijai, izmaiņas uzņēmuma struktūrā (tradicionāli lieli konglomerāti, kas darbojušies plānveida ekonomikā), štatu samazināšana (Austrumvācijas konglomerāti parasti strādāja ar pārāk daudz darbiniekiem), jauna produktu orientācija, mārketings u.c. Turklāt ir jāatjauno klientu, piegādātāju un kredītiestāžu uzticība, tā kā pēctecības sabiedrība ir izjukušas sabiedrības pēctece. Šajā nozīmē tā nav salīdzināma ar citiem jaundibinātiem uzņēmumiem.
            
         
               (107)
            
            
               Piemērošanās parasti notiek, izmantojot palīdzību pārstrukturēšanai, kas vairumā gadījumu ietver valsts atbalstu. Ņemot vērā jauno zemju īpašo situāciju, Komisija ir akceptējusi elastīgu un vērienīgu koncepciju, kas pieļauj pēctecības uzņēmumiem pārstrukturēšanas atbalstu izmantot līdz 1999. gada beigām. Šis princips ir kodificēts “Pārstrukturēšanas pamatnostādņu” 10. atsaucē (29). Pamatojoties uz to īpašo situāciju, pēctecības sabiedrības veido izņēmumu no noteikuma, ka attiecībā uz jaundibinātiem uzņēmumiem atbilstoši “Pārstrukturēšanas pamatnostādnēm” nevar būt runa par glābšanas un pārstrukturēšanas atbalstu.
            
         
               (108)
            
            
               Citas procedūras ietvaros (30) Vācija 1999. gada 5. marta un 6. maija vēstulēs atklāti ir konstatējusi, ka Kahla II ir grūtībās nonācis uzņēmums. Taču pēc diviem gadiem Vācijas 2001. gada 26. septembra vēstule nonāca pretrunā ar iepriekšējo informāciju un tika apgalvots, ka uzņēmums Kahla II nekad nav nonācis grūtībās. Saistībā ar šo procedūru Vācija uzskata, ka Kahla II nevarētu tikt apskatīts kā grūtībās nonācis uzņēmums, tā kā nebūtu izpildīti visi “Pārstrukturēšanas pamatnostādnēs” minētie nosacījumi.
            
         
               (109)
            
            
               Komisija pamanīja, ka “Pārstrukturēšanas pamatnostādnes” nesniedz precīzu definīciju grūtībās nonākušam uzņēmumam, taču min tipiskas pazīmes. Uzņēmuma Kahla II gadījumā ir izpildīts “Pārstrukturēšanas pamatnostādņu” (1994.) 2.1. punktā minētais vispārējais kritērijs, saskaņā ar kuru tiek noteikts, vai uzņēmums ir nonācis grūtībās: grūtībās nonākuši ir uzņēmumi, “kas ar saviem resursiem vai līdzekļiem, ko spēj iegūt no saviem īpašniekiem/akcionāriem vai kreditoriem, nespēj apturēt zaudējumu rašanos”. Tas tika konstatēts ziņojumos (31), kas bija pieejami uzņēmuma Kahla II dibināšanas laikā un atbalsta sniegšanas brīdī (vērtējumam būtiskajā brīdī); tajos Kahla II tiek apskatīts kā grūtībās nonācis uzņēmums un tiek aprakstīta pārstrukturēšana rentabilitātes atjaunošanai (32). Ex post tas tiek apstiprināts ar faktu, ka saskaņā ar rīcībā esošo informāciju bez valsts atbalsta uzņēmums nekad nav saņēmis finanšu līdzekļus no bankām (33).
            
         
               (110)
            
            
               Faktiski daži no “Pārstrukturēšanas pamatnostādnēs” minētajiem indikatoriem neattiecas uz pēctecības uzņēmumiem, tā kā tie veido jaundibinājumus, kuru pagātnes saimnieciskās darbības attīstība nevar tikt pārbaudīta. Tātad to dibināšanas brīdī tiem nav tādu pazīmju kā rentabilitātes samazināšanās vai zaudējumu palielināšanās, apgrozījuma samazināšanās, gatavās produkcijas krājumu pieaugums, naudas plūsmas samazināšanās, augoši procentu maksājumi u.c. Komisija atgādina par to, ka pēctecības uzņēmumi veido izņēmumu no noteikuma, ka jaundibināti uzņēmumi nevar tikt apskatīti kā grūtībās nonākuši uzņēmumi un tāpēc nevar saņemt pārstrukturēšanas atbalstu.
            
         
               (111)
            
            
               No otras puses, citi indikatori pēctecības uzņēmumiem faktiski ir piemērojami, jo īpaši zema neto aktīvu vērtība. Uzņēmuma Kahla II gadījumā Komisija atgādina par to, ka šis uzņēmums ir bankrota procesā esoša uzņēmuma pēctecis un tādēļ ir zaudējis daudzu klientu, piegādātāju un finanšu institūciju uzticību. Līdz ar to pat īpašuma iegūšana bija atkarīga no valsts atbalsta. Pirkuma līgums par uzņēmuma Kahla II īpašumu paredzēja, ka jaunajam investoram G. Raithelam bija tiesības atkāpties no līguma, ja nebija nodrošināts finansējums, kas ietvēra dažādus valsts pasākumus (kā TIB līdzdalība un valsts aizdevumi) (34). Turklāt uzņēmums Kahla II pārņēma aktīvus, kas piederēja uzņēmumam Kahla I, kurā nekad nebija veikta veiksmīga pārstrukturēšana un, pamatojoties uz šo faktu, bija jāiesniedz pieteikums par bankrotu. Ex post kļūst skaidrs, ka tika pārņemtas arī strukturālās problēmas, tā kā papildus valsts atbalstam uzņēmums Kahla II nav saņēmis privātu finansējumu.
            
         
               (112)
            
            
               Cits indikators ir pārāk lielais darbinieku skaits. Tā kā pēctecības uzņēmumiem sniegtais valsts atbalsts parasti ir saistīts ar to, ka tiek saglabātas darba vietas, tas uz noteiktu laiku rada papildu grūtības tāpēc, ka ir jāpaliek noteiktam darba vietu skaitam. Kā pamatots 91. punktā minētajos ziņojumos, federālās zemes valdības galvenais mērķis bija saglabāt darba vietas. Turpmākajos gados uzņēmums Kahla II samazināja darbinieku skaitu. Tātad var secināt, ka sākumā darbinieku bija pārāk daudz.
            
         
               (113)
            
            
               Tā kā pēctecības uzņēmumi turklāt ir spiesti veikt pārstrukturēšanu, lai tie varētu darboties tirgus ekonomikā, pirmajos gados rodas zaudējumi un naudas plūsma nepieaug, un nepieciešamās investīcijas rada lielu parādu un procentu maksājumu slogu. Tas attiecas arī uz uzņēmuma Kahla II gadījumu. Vācija gan nekad nav apzīmējusi procesu, kas notika ar uzņēmumu Kahla II, par grūtībās nonākuša uzņēmuma pārstrukturēšanu, taču Komisija konstatē, ka abos ziņojumos 1993. gada novembrī un 1994. gada janvārī tika ieteikta pārstrukturēšana, kas būtu vajadzīga uzņēmuma rentabilitātes atjaunošanai. Turklāt Projekt Management Eschbach (PME) ziņojumā, kuru Vācija iesniedza saistībā ar citu procedūru (35), uzņēmums Kahla II tika aprakstīts kā uzņēmums, kas atrodas pārstrukturēšanas procesā, kurš netiks pabeigts līdz 1996. gadam (36). Komisija secināja, ka veselīgam uzņēmumam tāds process nav raksturīgs.
            
         
               (114)
            
            
               Vācija turklāt uzskata, ka zaudējumi, kas radās uzņēmumam Kahla II pirmo gadu laikā, būtu saistāmi tikai ar īpašās norakstīšanas noteikumu piemērošanu (33. pasākums). Taču Komisija uzskata, ka, pamatojoties uz šo norakstīšanas noteikumu piemērošanu, varbūt bija radušies lielāki zaudējumi, taču uzņēmums bez valsts atbalsta noteikti būtu cietis būtiski lielākus zaudējumus un droši vien būtu pazudis no tirgus. Konstatēts, ka valsts atbalsts Vācijas iesniegtajos 1993. gada un 1994. gada ziņojumos tika apskatīts kā izšķirošs uzņēmuma pastāvēšanai un rentabilitātes atjaunošanai.
            
         
               (115)
            
            
               Lai pamatotu argumentus, ka uzņēmums Kahla II nekad nav bijis nonācis grūtībās, Vācija ir iesniegusi ziņojumu, kuru konsultants sagatavoja 2002. gada 21. janvārī:
               11. tabula
               
                            
                        
                        
                           1994
                        
                        
                           1995
                        
                        
                           1996
                        
                        
                           1997
                        
                        
                           1998
                        
                        
                           1999
                        
                        
                           2000
                        
                     
                           Apgrozījums (mlj. Vācijas marku)
                        
                        
                           23,19
                        
                        
                           28,95
                        
                        
                           31,46
                        
                        
                           39,10
                        
                        
                           34,34
                        
                        
                           35,81
                        
                        
                           41,60
                        
                     
                           Saimnieciskās darbības rezultāts pirms nodokļiem (mlj. Vācijas marku)
                        
                        
                           […] (37)
                           
                        
                     
                           Naudas plūsma (mlj. Vācijas marku)
                        
                        
                           […]
                        
                     
                           Krājumi noliktavā
                        
                        
                           […]
                        
                     
                           Jaudas noslodze %
                        
                        
                           […]
                        
                     
                           Pašu kapitāls %
                        
                        
                           […]
                        
                     
                           Cits kapitāls %
                        
                        
                           […]
                        
                     
         
               (116)
            
            
               Komisija konstatē, ka 11. tabulā attēlots uzņēmuma vēstures Ex post vērtējums. Ir derīgi konstatēt, ka svarīgākās 1994. gadā pieejamo ziņojumu prognozes bija pareizas: vismaz pirmajos gados būtu jābūt zaudējumiem. Komisijai tomēr ir jāsniedz tās ex ante vērtējums, tātad jākonstatē, vai Vācija, sākot ar 1994. gadu, ir izpildījusi savu pienākumu saskaņā ar EK līgumu un ziņojusi par atbalstu. Ja Vācija būtu izpildījusi savus pienākumus, Komisija būtu sagatavojusi savu vērtējumu, pamatojoties uz šajā laikā tās rīcībā esošajiem ziņojumiem. Kā jau konstatēts 95., 96. un 113. punktā, šie ziņojumu pamatā bija nosacījums, ka uzņēmumam vajadzēja atjaunot rentabilitāti, un secināja, ka šī mērķa īstenošanai valsts atbalsts bija absolūti izšķirošs. Pirms šiem ziņojumiem atbilstoši pastāvošajai praksei Komisija būtu apskatījusi uzņēmumu Kahla II (pēctecības uzņēmumu) kā grūtībās nonākušu uzņēmumu. Šis slēdziens ex post nevar tikt mainīts tikai tāpēc, ka šīs grūtības, pateicoties ievērojama atbalsta piešķiršanai, tika pārvarētas īsā laika posmā.
            
         
               (117)
            
            
               Kopumā Komisija, pamatojoties uz attiecīgajā brīdī tās rīcībā esošajiem ziņojumiem, secina, ka uzņēmums Kahla II nebija spējīgs ar saviem spēkiem vai finanšu līdzekļiem pielāgoties tirgus ekonomikas apstākļiem. Komisija īpaši konstatē, ka Vācija jau 1999. gadā šo faktu ir viennozīmīgi atzinusi. Turklāt bez valsts atbalsta uzņēmums droši vien būtu izzudis no tirgus. Faktam, ka ne katrs atsevišķais “Pārstrukturēšanas pamatnostādnēs” minētais indikators ir piemērojams uzņēmumam Kahla II, nav nozīmes: šajās pamatnostādnēs nav izsmeļoša tipisko pazīmju saraksta, kā arī izsmeļoša un kumulatīva kritēriju saraksta.
            
         
               (118)
            
            
               Tātad Komisija paliek pie uzskata, ka uzņēmums Kahla II laika periodā no 1994. līdz 1996. gada beigām bija grūtībās nonācis uzņēmums, kamēr pirmoreiz, visticamāk, pateicoties sniegtajam atbalstam, tika sasniegts nedaudz pozitīvs rezultāts un pašu kapitāla daļa sāka pieaugt. Komisija uzskata, ka privātā finansējuma nepieejamība bez valsts atbalsta un saņemtā informācija šo uzskatu apstiprina.
            
         C.   Atbalsts, kas esot sniegts saskaņā ar apstiprinātām atbalsta shēmām
   
               (119)
            
            
               Daļa atbalsta pasākumu uzņēmumiem Kahla I un Kahla II esot sniegta saskaņā ar apstiprinātām atbalsta shēmām. Tā kā Komisija nopietni apšaubīja, ka šie atbalsta pasākumi atbilst apstiprinātām atbalsta shēmām, saskaņā ar kurām tie esot sniegti, izmantojot rīkojumu sniegt informāciju, tā uzaicināja Vāciju saskaņā ar 1999. gada 22. marta Padomes Regulas (EK) Nr. 659/1999, ar ko nosaka sīki izstrādātus noteikumus EK līguma 93. panta piemērošanai (38), 10. panta 3. punktu iesniegt visus novērtējumam vajadzīgos dokumentus, ziņas un datus. Ciktāl Vācijas iesniegtā informācija nebūs pietiekama, lai secinātu, ka šos pasākumus ir nodrošinājusi attiecīga programma, Komisija ir pilnvarota pieņemt lēmumu, pamatojoties uz tās rīcībā esošo informāciju.
            
         
               (120)
            
            
               Turpinot formālo izmeklēšanas procedūru, Komisija secināja, ka 1., 4., 5., 6., 7. un 10. pasākums uzņēmumam Kahla I veido pastāvošu atbalstu, kas nav jāizvērtē atkārtoti. Komisija apstiprina uzskatu, ka 8. pasākums netika veikts apstiprinātas atbalsta shēmas ietvaros un ir jāvērtē kā īpašs atbalsts.
            
         
               (121)
            
            
               Attiecībā uz uzņēmumu Kahla II, turpinot formālo izmeklēšanas procedūru, Komisija secina, ka 28. un 29. pasākums uzņēmumam Kahla II veido pastāvošu atbalstu, kas Komisijai vēlreiz nav jāizvērtē. Komisija apstiprina uzskatu, ka 11., 12. un 20. pasākums netika piešķirti saskaņā ar Komisijas apstiprinātu shēmu. Attiecībā uz pārējiem it kā saskaņā ar apstiprinātu atbalsta shēmu veiktajiem pasākumiem Komisija daļēji pārbaudīs formālās izmeklēšanas procedūras ierosināšanas un turpināšanas laikā veikto iepriekšējo vērtējumu.
            
         
               (122)
            
            
               
                  13., 14., 23. un 30. pasākums: šie 90% valsts galvojumi pamatojas uz noteikumiem, par kuriem Komisijai nekad netika ziņots. Noteikumi tika reģistrēti ar numuru NN 46/97 un Komisija tos nekad nav apstiprinājusi. Kā konstatēts, turpinot formālo procedūru, šie galvojumi ir jāvērtē kā īpašs atbalsts. Turklāt lēmumā par Tīringenes federālās zemes galvojumu pamatnostādnēm (39). Komisija noteica, ka šos nepieteiktos noteikumus turpmāk nedrīkst piemērot.
            
         
               (123)
            
            
               Attiecībā uz šo galvojumu atbalsta elementiem Vācija apgalvo, ka saskaņā ar vienošanos starp Vāciju un Komisiju galvojuma atbalsta elementam jābūt 0,5% summas, kas nodrošināta ar galvojumu. Tomēr Komisija konstatē, ka šī vienošanās attiecas uz 80% valsts galvojumiem, kas atbilst apstiprinātām atbalsta shēmām. Minētie galvojumi pārsniedza šo robežu par 10% un netika piešķirti apstiprinātas atbalsta shēmas ietvaros, bet gan saskaņā ar nepieteiktiem noteikumiem, kurus Komisija nekad nav apstiprinājusi. Turklāt vienošanās no to piemērošanas loka izslēdza grūtībās nonākušus uzņēmumus. Tātad 0,5% likme, pretēji Vācijas datiem attiecībā uz šiem galvojumiem, netiek piemērota.
            
         
               (124)
            
            
               Attiecībā uz galvojumiem 13., 14. un 23. pasākuma ietvaros, pamatojoties uz Komisijas ziņojumu par EK līguma 87. un 88. panta piemērošanu attiecībā uz valsts atbalstu garantiju un galvojumu formā (40), ir spēkā: “Ja, uzņemoties garantiju, ir ļoti iespējams, ka kredīta ņēmējs nespēs izpildīt savas saistības, piemēram, finansiālu grūtību dēļ, garantijas vērtība var būt tikpat augsta kā summa, ar kuru garantija efektīvi ir nodrošināta.” Kā tika izklāstīts “Vērtējuma” B nodaļā (106.-118. punkti), šo pasākumu veikšanas brīdī uzņēmums Kahla II bija grūtībās nonācis uzņēmums. Tas nozīmē, ka attiecībā uz galvojumiem, kas tika izsniegti līdz 1996. gadam, šo galvojumu atbalsta elements, iespējams, sasniedz 90% attiecīgo kredītu.
            
         
               (125)
            
            
               Attiecībā uz 30. pasākumu, kas tika veikts brīdī, kad uzņēmumam vairāk nebija grūtību, Vācija atkārtoti uzskata, ka, pamatojoties uz 123. punktā minēto vienošanos ar Komisiju, atbalsta ekvivalentam jābūt noteiktam 0,5% apmērā. Taču Komisija atgādina par to, ka šī vienošanās attiecas uz 80% valsts galvojumiem, kas tika izsniegti apstiprinātu atbalsta shēmu ietvaros. Šajā gadījumā galvojums pārsniedz 80% robežu par 10% un netika izsniegts atbilstoši apstiprinātai atbalsta shēmai. Tātad šeit nevar tikt piemērots 0,5% atbalsta ekvivalents. Šī galvojuma izsniegšanas brīdī Tīringenes zeme piekrita galvojumus noteikt atkarīgus no Komisijas lēmuma par Tīringenes zemes galvojumu pamatnostādnēm (41), saskaņā ar kuru 80% galvojumu gadījumos, kad galvojumi tiek izsniegti atbilstoši apstiprinātām atbalsta shēmām, atbalsta elements bija jānosaka no 0,5% līdz 2%. Kaut arī šis lēmums attiecas uz 80% galvojumiem, kas tiek izsniegti saskaņā ar apstiprinātām atbalsta shēmām, pēc Komisijas domām, to var analoģiski attiecināt uz šo gadījumu. Tomēr, ņemot vērā faktu, ka galvojums nodrošināja lielāko daļu aizdevumiem piemītošo risku, kas atspoguļosies mazā privātas bankas noteiktā procentu likmē, Komisija piemēros šajos noteikumos attiecībā uz galvojumiem pieļaujamo augstāko 2% likmi.
            
         
               (126)
            
            
               Līdzīgā veidā Komisija uzskata par pieļaujamu piemērot 2% atbalsta elementu 90% galvojumiem saskaņā ar 13. pasākumu, proti, no 1998. gada 30. marta, kad aizdevumi atbilstoši 18. – 21. pasākumam tika pārveidoti par tirgus aizdevumu. Tirgus aizdevuma procentu likme bija 5,90%. Līdz aizdevumu pārveidošanai saskaņā ar 18. – 21. pasākumu, to procentu likme bija no 6,5% līdz 6,75%. Līdz ar to no valsts līdzekļiem saņemtie aizdevumi par privātu aizdevumu tika pārveidoti brīdī, kad uzņēmumam bija iespējams saņemt zemāku procentu likmi par privātu tirgus aizdevumu nekā vajadzētu maksāt par no valsts līdzekļiem saņemtiem aizdevumiem. Šajā sakarībā tiek atgādināts, ka šī pārveidošana bija iespējama, jo par šo jauno aizdevumu tika izsniegts 90% valsts galvojums.
            
         
               (127)
            
            
               Saskaņā ar Vācijas sniegto informāciju uz šiem galvojumiem attiecas de minimis noteikumi. De minimis noteikumu piemērošana tiek pārbaudīta “Vērtējuma” D nodaļā.
            
         
               (128)
            
            
               
                  15. pasākums: dotācija 2,5 mlj. Vācijas marku apmērā esot piešķirta apstiprinātas atbalsta shēmas (42) ietvaros. Turpinot formālo izmeklēšanas procedūru, Komisija kļūdaini secināja, ka šī shēma attiecas tikai uz maziem un vidējiem uzņēmumiem. Vācija pamatoti ir norādījusi, ka arī uz lieliem uzņēmumiem attiecas noteikti nosacījumi par atbalstu šīs shēmas ietvaros. Tomēr izteikti grūtībās nonākuši uzņēmumi ir izslēgti no šīs shēmas piemērošanas jomas.
            
         
               (129)
            
            
               Komisija nesen par šo shēmu ļaunprātīgu izmantošanu ir pieņēmusi negatīvu lēmumu, jo tā, cita starpā, tika piemērota attiecībā uz grūtībās nonākušiem uzņēmumiem (43). Šajā lēmumā Komisija viennozīmīgi konstatēja, ka Vācija uzņēmumu Kahla II bija pieskaitījusi grūtībās nonākušiem uzņēmumiem, kas šo shēmu bija izmantojuši pretēji Komisijas apstiprinātajiem īpašajiem noteikumiem. Lēmumā attiecībā uz minēto shēmu Komisija konstatēja, ka tās lēmums par shēmu būtu neatkarīgs no tās lēmuma par šo gadījumu, kura kontekstā tika pārbaudīta individuāla piemērošana. Šajā lēmumā Komisija uzskata, ka uzņēmums Kahla II šī atbalsta pasākuma sniegšanas brīdī bija grūtībās nonācis uzņēmums. Līdz ar to paliek spēkā viedoklis, ka šis atbalsts ir jāapskata kā jauns atbalsts.
            
         
               (130)
            
            
               
                  16. pasākums: aizdevums 0,2 mlj. Vācijas marku apmērā esot piešķirts apstiprinātās pašu kapitāla palīdzības programmā (44). Šī programma attiecās tikai uz maziem un vidējiem uzņēmumiem. Tā kā uzņēmumā Kahla II tomēr bija vairāk nekā 250 darbinieku un tādēļ šī pasākuma nodrošināšanas brīdī tas netika klasificēts kā mazs vai vidējs uzņēmums, atbalsts acīmredzami neatbilst shēmai. Vācija nesen norādīja, ka aizdevums netika piešķirts uzņēmumam, bet gan G. Raithelam. Shēmas apstiprinājumā, kuras ietvaros aizdevums tika piešķirts, Komisija ir konstatējusi, ka investori šādu atbalstu saņem tikai ar nosacījumu, ka viņi šo kapitālu iegulda uzņēmumā. To G. Raithels ir izdarījis. Tātad šī aizdevuma mērķis bija uzņēmuma atbalstīšana, lai gan tieši tas tika izsniegts privātpersonai. Tādēļ aizdevums ir jāvērtē kā jauns atbalsts uzņēmumam Kahla II.
            
         
               (131)
            
            
               
                  17., 18., 19. un 22. pasākums: Komisija pārbaudes laikā secinājusi, ka shēmā, saskaņā ar kuru šie aizdevumi tika piešķirti (45), minētie nosacījumi šajā gadījumā ir izpildīti. Tātad šie kredīti veido pastāvošu atbalstu, kas Komisijai vēlreiz nav jāizvērtē.
            
         
               (132)
            
            
               
                  21. pasākums: šis aizdevums esot izsniegts apstiprinātas atbalsta shēmas (46) ietvaros. Taču shēma uzņēmumiem jaunajās zemēs aizdevumu paredzēja maksimāli 2 mlj. Vācijas marku apmērā. Apskatāmais aizdevums pārsniedz šo robežu. Tātad Komisija nevar secināt, ka attiecīgajā shēmā minētie nosacījumi ir izpildīti. Ņemot vērā procentu likmes pazemināšanos, samazinātu izsniegto nodrošinājumu vērtību un 90% galvojuma izsniegšanu, kas nosedz gandrīz visu kredītrisku, Komisija uzskata, ka, iespējams, šis aizdevums tā izsniegšanas brīdī pilnā apjomā veidoja atbalstu.
            
         
               (133)
            
            
               
                  24. un 25. pasākums tika piešķirti apstiprinātu atbalsta shēmu ietvaros, proti, lai nodrošinātu 5. tabulā atsevišķi minētās investīcijas. Turklāt no Vācijas iesniegtās informācijas secināms, ka daļa īpašās norakstīšanas noteikumu (33. pasākums) ietvaros sniegtā investīciju atbalsta tāpat bija paredzēta šo investīciju nodrošināšanai. Vācija ir apstiprinājusi, ka visi šie pasākumi atbilst shēmām, saskaņā ar kurām tie esot nodrošināti. Tātad 24., 25. un 33. pasākums veido pastāvošu atbalstu, kas Komisijai vēlreiz nav jāizvērtē.
            
         
               (134)
            
            
               
                  26. pasākums: dotācijas nodarbinātības veicināšanai saistībā ar vides aizsardzības investīcijām, kuras tika piešķirtas it kā atbilstoši apstiprinātai shēmai, nav uzskatāmas kā atbalsts (47). Taču, kā tika konstatēts formālās izmeklēšanas procedūras laikā, shēma attiecībā uz vides elementiem bija paredzēta vides apdraudējumu novēršanai valsts uzņēmumos. Līdz ar to dotācijas viennozīmīgi neatbilst programmai, pamatojoties uz kuru tās esot piešķirtas. 1994. gada 29. jūlija vēstulē (48) Vācija Komisijai paskaidroja, kā šī priekšraksti būtu skaidrojami. Vācija viennozīmīgi konstatēja, ka tādi pasākumi varētu tikt veikti tikai kopienās, pilsētās u.c. Tāpat attiecībā uz šo atbalstu tika ņemti vērā Treuhand uzņēmumi pirms to privatizācijas, jo tie līdz tās brīdim būtu jāapskata kā valsts uzņēmumi (49). Komisija uzskatīja, ka šie pasākumi neveidoja atbalstu, jo tie nevienam uzņēmumam neradīja priekšrocības (50).
            
         
               (135)
            
            
               Taču uzņēmums Kahla II šo pasākumu piešķiršanas brīdī bija privāts uzņēmums un līdz ar to nebija tiesīgs saņemt atbalstu. Turklāt Komisija atgādina, ka daļu šo dotāciju piešķīra Tīringenes zeme, kaut arī saskaņā ar attiecīgo shēmu tikai Federālā darba institūcija bija tiesīga piešķirt šādas dotācijas. Tātad Komisija nevarēja secināt, ka šie pasākumi veido pastāvošu atbalstu (51).
            
         
               (136)
            
            
               Pēc tam, kad formālā izmeklēšanas procedūra tika turpināta, Vācija mainīja savu argumentāciju un apgalvoja, ka šie pasākumi uzņēmumam nebūtu radījuši priekšrocības. Pašlaik Vācija norāda, ka pasākumi esot paredzēti veco iekārtu likvidācijai, kas esot nozīmīgi apkārtējās vides interesēs. Taču Komisija nevar akceptēt, ka veco iekārtu likvidēšana neradītu uzņēmumam priekšrocības. Šāda veida darbi neizbēgami izraisītu lietderīgās platības palielināšanos un uzņēmuma vērtības pieaugumu.
            
         
               (137)
            
            
               Vācija nesen apgalvoja, ka pasākumi esot bijuši paredzēti 1990. gada jūlijā radušos apdraudējumu videi novēršanai. Atbilstoši Komisijas praksei šādi pasākumi neveido atbalstu. Taču Vācija nav iesniegusi nevienu pierādījumu par to, ka būtu bijuši jebkādi apdraudējumi, kas esot radušies līdz 1990. gada jūlijam. Turklāt šos apdraudējumus it kā bija novērsis uzņēmums Kahla I, kas šo atbalstu apdraudējumu novēršanai vajadzīgās summas apmērā bija izmantojis jau 1991. gadā (2. pasākums). Vācija nekad nav iesniegusi pierādījumu, ka apdraudējumi videi vēl aizvien nebija novērsti, kad tika pārdoti uzņēmuma Kahla I īpašumi. Pat ja tas tā bija, ieguvējam attiecīgi bija jāpārbauda, ka uzņēmuma aktīvi nerada šādus draudus. Ja tas tā nebija, viņš nebija rīkojies ar atbilstošu rūpību, un līdz ar to nav akceptējams, ka vēlāk šim mērķim tiek pieprasīts valsts atbalsts. Ja būtu notikusi attiecīga pārbaude, šādu draudu esamība un vajadzība atlikt līdzekļus to novēršanai būtu ņemta vērā pārdošanas cenā, nevis vēlāk valsts atbalsta pieprasījumā.
            
         
               (138)
            
            
               Vācija arī izteicās, ka uzņēmums, ja būtu zinājis, ka šie pasākumi veido atbalstu, attiecīgos darbus varbūt nemaz nebūtu veicis vai būtu iesaistījis savu personālu, mazāk darbiniekus vai citu personālu. Vācija apgalvo, ka fakts, ka Komisija neklasificētu shēmu kā atbalstu un to neapstiprinātu, būtu pietiekams iemesls pamatotām gaidām, ka pasākumi neveidotu atbalstu. Komisija šo argumentu nevar akceptēt, jo shēma tika apstiprināta, pamatojoties uz paziņojumu un Vācijas iesniegto papildu informāciju. Tāpēc Vācija nevar apzināti rīkoties pretrunā ar paziņojumu un saistīt pārkāpumus ar likumīgi sagaidāmu notikumu. Arī saņēmējs nevar neņemt vērā šādu sagaidāmu notikumu, ja Vācijas atbalsta shēmā viennozīmīgi ir paredzēts, ka šie pasākumi nevar tikt veikti kāda atsevišķa uzņēmuma interesēs un ka tikai Federālā darba institūcija bija tiesīga piešķirt šādas dotācijas, bet šajā gadījumā daļu atbalsta bija izsniegusi Tīringenes federālā zeme.
            
         
               (139)
            
            
               Vācija nobeigumā izteicās, ka šīs dotācijas veido vispārēju pasākumu, no kura bez diskriminācijas visi Vācijas uzņēmumi var gūt priekšrocības. Taču Komisija konstatē, ka šis apgalvojums ir pretrunā ar visu iepriekš sniegto informāciju. No Vācijas likuma (Darba veicināšanas likuma (AFG) 249.h pants) noteikumiem un visiem Komisijai iesniegtajiem dokumentiem, kas ļāva Komisijai programmu neklasificēt kā atbalstu un neapstiprināt, viennozīmīgi secināms, ka ne visi uzņēmumi no šādiem pasākumiem var gūt priekšrocības. Tieši pretēji, Vācijas likumi un visi Vācijas iesniegtie dokumenti, uz kuru pamata Komisija varēja novērtēt noteikumus, attiecas uz publisko tiesību juridisku personu un kategoriski izslēdz pasākumus atsevišķu uzņēmumu labā. Šis noteikums satur viennozīmīgi selektīvu komponentu, kas paredz, ka pasākums nevar tikt vērtēts kā vispārīgs pasākums.
            
         
               (140)
            
            
               
                  27. pasākums: dotācijas dažādiem mērķiem, kas tika piešķirtas 1995. un 1996. gadā. Tā kā netika iesniegts tiesisks pamatojums, Komisija dotācijas iepriekš novērtēja kā jaunu atbalstu. Vācija tad apgalvoja, ka dotācijas pētījumiem un attīstībai 0,318 mlj. Vācijas marku apjomā esot piešķirtas apstiprinātas atbalsta shēmas (52) ietvaros. Pamatojoties uz pieejamo informāciju, šis atbalsts atbilst šai shēmai un līdz ar to veido pastāvošu atbalstu, kas vēlreiz nav jāizvērtē.
            
         
               (141)
            
            
               Attiecībā uz dotācijām iekārtošanai darbā 0,021 mlj. Vācijas marku apmērā Vācija uzskatīja, ka tās neveido atbalstu EK līguma 87. panta 1. punkta izpratnē, tā kā tās bija paredzētas cilvēku ar īpašām vajadzībām (invalīdu) nodarbinātības veicināšanai. Tomēr Komisija konstatē, ka atbalstu neveido tikai tādi pasākumi, kas ir spēkā saskaņā ar pamatnostādnēm attiecībā uz atbalstu nodarbinātības veicināšanai (53) (“Nodarbinātības pamatnostādnes”), pamatojoties uz objektīviem kritērijiem katrai atsevišķai personai, nevis palīdzot noteiktiem uzņēmumiem vai ražošanas nozarēm. Neskatoties uz rīkojumu sniegt informāciju īpaši attiecībā uz šo jautājumu, Vācija šajā sakarībā nav iesniegusi nekādus pierādījumus. Tātad, pamatojoties uz iesniegto informāciju, Komisija secina, ka šie pasākumi veidoja valsts atbalstu EK līguma 87. panta 1. punkta izpratnē.
            
         
               (142)
            
            
               Uz pārējām dotācijām par dalību izstādēs 0,122 mlj. Vācijas marku apmērā, kā arī dotācijām par reklāmu 0,030 mlj. Vācijas marku apmērā esot attiecināmi de minimis noteikumi Turpmāk tiks pārbaudīts, vai tās atbilst de minimis noteikumiem.
            
         
               (143)
            
            
               
                  28. un 29. pasākums: kā tika noskaidrots formālās izmeklēšanas turpināšanas laikā, šie pasākumi, pamatojoties uz pieejamo informāciju, tiek novērtēti kā pastāvošs atbalsts. Turklāt no Vācijas iesniegtās informācijas secināms, ka daļa no īpašās norakstīšanas noteikumu (33. pasākums) ietvaros sniegtā investīciju atbalsta tāpat bija paredzēta šo investīciju nodrošināšanai. Vācija ir pierādījusi, ka visi šie pasākumi atbilst noteikumiem, saskaņā ar kuriem tie esot sniegti. Līdz ar to tie veido pastāvošu atbalstu, kas Komisijai vēlreiz nav jāizvērtē.
            
         
               (144)
            
            
               
                  31. pasākums: citas dotācijas nodarbinātības veicināšanai, kas tika piešķirtas saskaņā ar apstiprinātu atbalsta shēmu (54). Pamatojoties uz Vācijas iesniegto informāciju, Komisija uzskata, ka šīs dotācijas atbilst shēmai, saskaņā ar kuru tās tika piešķirtas. Tātad tās veido pastāvošu atbalstu, kas Komisijai vēlreiz nav jāizvērtē.
            
         
               (145)
            
            
               
                  32. pasākums: dotācijas dažādiem mērķiem. Tā kā netika iesniegts tiesisks pamatojums, Komisija novērtēja dotācijas kā jaunu atbalstu. Taču Vācija apgalvo, ka dotācijas pētījumiem un attīstībai 0,009 mlj. Vācijas marku apmērā esot piešķirtas apstiprinātas atbalsta shēmas (55) ietvaros. Taču šī programma attiecas tikai uz maziem un vidējiem uzņēmumiem. Saskaņā ar pieejamo informāciju, no 1997. līdz 1999. gadam uzņēmums Kahla II nevienā brīdī nebija klasificēts kā mazs vai vidējs uzņēmums, galvenokārt tāpēc, ka 250 darbinieku robeža nekad nav tikusi ievērota, arī atņemot mācekļu skaitu. Tātad uz atbalstu acīmredzami neattiecas shēma, saskaņā ar kuru tas it kā tika sniegts, un tas jāvērtē kā jauns atbalsts.
            
         
               (146)
            
            
               Attiecībā uz dotācijām iekārtošanai darbā Vācija atkārtoti paskaidroja, ka tās neveido atbalstu EK līguma 87. panta 1. punkta izpratnē, jo tās bija paredzētas cilvēku ar īpašām vajadzībām (invalīdu) nodarbinātības veicināšanai. Kā 27. pasākumā minēto dotāciju gadījumā, Vācija tomēr arī šajā gadījumā, neskatoties uz rīkojumu sniegt informāciju īpaši attiecībā uz šo jautājumu, nav iesniegusi nekādus pierādījumus. Saskaņā ar uzņēmuma gada pārskatu (56) datiem dotācijas iekārtošanai darbā 1997. un 1998. gadā ir 0,119 mlj. Vācijas marku un 1999. gadā - daļa nezināmā apmērā no 1999. gada pārskatā uzrādītajām dotācijām izstādei un iestrādei 0,121 mlj. Vācijas marku apmērā. Līdz ar to, pamatojoties uz pieejamo informāciju, Komisija secināja, ka šie pasākumi veidoja valsts atbalstu EK līguma 87. panta 1. punkta izpratnē.
            
         
               (147)
            
            
               Uz pārējām dotācijām dalībai izstādēs un dotācijām reklāmai 0,103 mlj. Vācijas marku apmērā 1997. un 1998. gadā, kā arī uz daļu nezināmā apjomā no 1999. gada pārskatā uzrādītajām dotācijām izstādei un iestrādei 0,121 mlj. Vācijas marku apmērā 1999. gadā it kā attiecas de minimis noteikumi. “Vērtējuma” D nodaļā tiks pārbaudīts, vai tās atbilst de minimis noteikumiem.
            
         
               (148)
            
            
               Ievērojot iepriekš minēto izklāstu, 17., 18., 19., 22., 24., 25. pasākums, daļa 27. pasākuma, 28., 29., 31., kā arī 33. pasākums veido pastāvošu atbalstu, kas Komisijai nav atkārtoti jāizvērtē.
            
         D.   De minimis pasākumi
   
               (149)
            
            
               Uz 13., 14., 23. pasākumu, daļu 27. pasākuma, 30. pasākumu, kā arī daļu 32. pasākuma esot attiecināmi de minimis noteikumi (57). Saskaņā ar šiem noteikumiem triju gadu laikā no pirmā de minimis atbalsta saņemšanas brīža kopējā maksimālā de minimis atbalsta summa ir 100 000 euro. Šī summa ietver visu veidu valsts atbalstu, kas tiek sniegts kā de minimis atbalsts, un neskar iespēju, ka saņēmējs, pamatojoties uz Komisijas apstiprinātiem noteikumiem, saņem citu atbalstu. Atbilstošie laika periodi ir no 1994. gada 25. marta līdz 1997. gada 25. martam un no 1997. gada 25. marta līdz 2000. gada 25. martam.
            
         
               (150)
            
            
               Uz pirmo laika periodu no 1994. līdz 1997. gadam attiecas 13., 14., 23. un daļa no 27. pasākuma esot saskaņā ar de minimis noteikumiem.
            
         
               (151)
            
            
               Lai gan daļa 27. pasākuma ietvaros piešķirtajām dotācijām, uz kurām attiecas de minimis noteikumi, proti, dotācijas dalībai izstādēs 122 000 Vācijas marku apmērā un dotācijas reklāmai 30 000 Vācijas marku apmērā, kopā sasniedz 152 000 Vācijas marku (77 716 euro), šos līdzekļus vajadzētu summēt ar 13., 14. un 23. pasākumā sniegto galvojumu atbalsta ekvivalentu. Kā konstatēts 124. punktā, galvojuma vērtība var būt tikpat augsta kā summa, ar kuru galvojums ir efektīvi nodrošināts (58). Tas nozīmē, ka šo galvojumu atbalsta elements to piešķiršanas brīdī, iespējams, sasniedz 90% attiecīgo kredītu, kas neiekļaujas de minimis noteikumu robežās. Līdz ar to nevar akceptēt, ka uz visiem šiem pasākumiem attiecas de minimis noteikumi.
            
         
               (152)
            
            
               Attiecībā uz laika periodu no 1997. līdz 2000. gadam uz 30. pasākuma galvojumu un daļu 32. pasākuma esot attiecināmi de minimis noteikumi.
            
         
               (153)
            
            
               Attiecībā uz 30. pasākumā sniegto galvojumu atbalsta elements var tikt noteikts 41 760 Vācijas marku apjomā, ja, kā izskaidrots 125. punktā, tiek piemērots 2% atbalsta ekvivalents. Daļa 32. pasākuma, uz kuru it kā attiecas de minimis noteikumi, ietver dotācijas dalībai izstādēs 294 000 Vācijas marku apmērā un dotācijas izdevumu samazināšanai 114 000 Vācijas marku apmērā. Turklāt būtu jāpieskaita galvojuma vērtība saskaņā ar 13. pasākumu no brīža, uz kuru tas nodrošināja tirgus aizdevumu. Kā izklāstīts 47. punktā, šie aizdevumi kopā bija 7,329 mlj. Vācijas marku. Ja arī šajā gadījumā tiek piemērots 2% atbalsta ekvivalents attiecībā uz ar galvojumu garantētā aizdevuma summu, atbalsta elements būtu 131 922 Vācijas marku. Līdz ar to it kā saskaņā ar de minimis noteikumiem veiktie pasākumi laika periodā no 1997. līdz 1999. gadam kopā ir 581 682 Vācijas marku. Šī summa vairākkārt pārsniedz de minimis noteikumos paredzēto robežu.
            
         
               (154)
            
            
               Ievērojot iepriekš minēto, Komisija nevar piekrist, ka uz visiem šiem pasākumiem attiecas de minimis noteikumi. Līdz ar to tie veido atbalstu EK līguma 87. panta 1. punkta izpratnē.
            
         E.   Jauns atbalsts
   
               (155)
            
            
               Ņemot vērā iepriekš minēto izklāstu, uzņēmuma Kahla I labā veiktais 8. pasākums, kā arī uzņēmuma Kahla II labā veiktais 11., 12., 13., 14., 15., 16., 20., 21., 23., 26., 27., 30. un 32. pasākums tiek vērtēti kā jauns atbalsts. Pamatojoties uz pieejamo informāciju, Komisija nevar secināt, ka tie atbilst apstiprinātām atbalsta shēmām.
            
         F.   Saderība ar kopējo tirgu
   
               (156)
            
            
               EK līgumā ir paredzēti daži izņēmumi no principa attiecībā uz valsts atbalsta vispārējo saderību ar kopējo tirgu. EK līguma 87. panta 2. punktā minētie izņēmuma noteikumi šajā gadījumā nav piemērojami, jo atbalsta pasākumi neveido ne sociālu palīdzību individuāliem patērētājiem, ne palīdzību kaitējumu novēršanai, ko nodarījušas dabas katastrofas vai ārkārtēji notikumi, ne palīdzību tautsaimniecībai dažos Vācijas Federatīvās Republikas apvidos, kurus iespaidojusi Vācijas sadalīšana. Iespējas tikt atbrīvotam no principa attiecībā uz nesaderību ar kopējo tirgu ir noteiktas EK līguma 87. panta 3. punkta a) un c) apakšpunktos. 87. panta 3. punkta a) apakšpunkts atļauj Komisijai apstiprināt atbalstu noteiktu apgabalu ekonomiskai attīstībai. 87. panta 3. punkta c) apakšpunkts paredz apstiprināt valsts atbalstu atsevišķu saimniecisku darbību vai tautsaimniecības jomu attīstības veicināšanai, ja šādam atbalstam nav tāda nelabvēlīga iespaida uz tirdzniecības apstākļiem, kas ir pretrunā vispārējām interesēm. Komisija ir publicējusi dažādas pamatnostādnes, kurās sīki izklāstīti noteikumi, saskaņā ar kuriem atbalsts var tikt apstiprināts.
            
         
               (157)
            
            
               Vācija neapstrīd, ka atbalsts uzņēmumam Kahla I, lai gan attiecīgais uzņēmums atrodas apgabalā, kurā reģionālais atbalsts atbilstoši EK līguma 87. panta 3. punkta a) apakšpunktam varētu tikt apstiprināts, ir jāvērtē atbilstoši “Pārstrukturēšanas pamatnostādnēm” (1994. g.), jo prioritārais atbalsta mērķis nebija atbalsts reģionam, bet gan attiecās uz grūtībās nonākuša uzņēmuma ilglaicīgas rentabilitātes atjaunošanu. Komisija te atgādina, ka ir jāvērtē tikai 8. pasākuma ietvaros sniegtais atbalsts.
            
         
               (158)
            
            
               Attiecībā uz uzņēmumu Kahla II Vācija apgalvo, ka pasākumu, kas tika vērtēti kā atbalsts un kas nav nodrošināti ar apstiprinātām atbalsta shēmām vai uz tiem neattiecas de minimis noteikumi, mērķis bija atbalsts reģionam. Komisija atgādina, ka kā īpašā atbalsts vērtēšanas pasākumi ietver 11., 12., 13., 14., 15., 16., 20., 21., 23., 26., 27., 30. un 32. pasākumu.
            
         
               (159)
            
            
               Komisija uzskata, ka nevar piemērot “Pamatnostādnes attiecībā uz valsts atbalstu reģionāliem mērķiem” (59) (“Reģionālā atbalsta pamatnostādnes”), vērtējot saderību ar kopējo tirgu no 1994. līdz 1996. gadam piešķirtajam atbalstam. Šo pamatnostādņu 10. atsaucē tiek noteikts: “Uz īpašo atbalstu grūtībās nonākušiem uzņēmumiem attiecas īpaši noteikumi un tas netiek apskatīts kā īsts reģionālais atbalsts”. Šie īpašie noteikumi ir “Pārstrukturēšanas pamatnostādnes”.
            
         
               (160)
            
            
               Komisija konstatē, ka toreizējās “Reģionālā atbalsta pamatnostādnes” brīdī, kad atbalsts tika sniegts, nevarēja piemērot. Atbalsta piešķiršanas brīdī spēkā esošie noteikumi, kas ir minēti šo pamatnostādņu 2. atsaucē, tomēr tāpat viennozīmīgi nosaka, ka nevar tikt sniegts tāds atbalsts, ja līdz ar to tiek pārkāpti īpašie noteikumi attiecībā uz atbalstu grūtībās nonākušiem uzņēmumiem. Kā izklāstīts iepriekš minētajā “Vērtējuma” B nodaļā (106. – 118. punkts), Komisija ir secinājusi, ka uzņēmums Kahla II līdz 1996. gadam bija grūtībās nonācis uzņēmums. Līdz ar to īpašais atbalsts nevar tikt vērtēts saskaņā ar šiem noteikumiem. Tas ir skaidrs arī, pamatojoties uz izmaksu veidu, kas tika segtas, izmantojot atbalstu. Komisija atgādina par 5. tabulu, saskaņā ar kuru 80% izdevumu ir izlietoti tehnikas un apgrozāmo līdzekļu atjaunošanai, kas ir raksturīgi izdevumi pārstrukturēšanai, nevis ieguldījumu projektam.
            
         
               (161)
            
            
               Ievērojot iepriekš minēto, Komisija nevar secināt, ka līdz 1996. gadam uzņēmumam Kahla II sniegtais kopējais atbalsts var tikt apskatīts kā ar kopējo tirgu nesaderīgs reģionālais atbalsts.
            
         
               (162)
            
            
               Vācija nesen izklāstīja, ka atbalsts atbilstoši 26. pasākumam būtu jāapskata kā nodarbinātības atbalsts. “Nodarbinātības pamatnostādnes” (60) paredz atbalstu jaunu darba vietu radīšanai. Saskaņā ar Vācijas datiem dotācijas tika izmantotas, lai utilizētu uzņēmuma daļu Kahla II iekārtām. Šos darbus veica bezdarbnieki un līdz ar to tika sekmēta īslaicīga bezdarbnieku nodarbinātība. Taču netika sekmēta ilgstoša nodarbinātība. Arī šis atbalsts nevar tikt apskatīts kā atbalsts darba vietu saglabāšanai, jo uzņēmumā notika ievērojama štatu samazināšana (no 380 darbiniekiem 1994. gadā līdz 327 darbiniekiem 1996. gadā). Turklāt Vācijas paskaidrojumi par atbalsta izmantošanu, proti, bezdarbnieku pagaidu nodarbināšanu, viennozīmīgi pierāda, ka uzņēmumā Kahla II netika saglabātas darba vietas. Tādēļ Komisija uzskata, ka 26. pasākums, pamatojoties uz “Pamatnostādnēm attiecībā uz atbalstu nodarbinātības veicināšanai”, nevar tikt apstiprināts kā nodarbinātības atbalsts. Šis Komisijas uzskats ir spēkā arī attiecībā uz atbalstu, kas sniegts pirms pamatnostādņu spēkā stāšanās, jo “Nodarbinātības pamatnostādnes” vienīgi apstiprina jau pastāvošu praksi un nodarbinātības atbalsts tāpat nevar tikt atļauts, ja netiek radītas vai saglabātas darba vietas.
            
         
               (163)
            
            
               Tā kā uzņēmums īpašā atbalsta piešķiršanas brīdī bija nonācis grūtībās, ir jāpārbauda, vai atbalsts uzņēmumam Kahla II līdz 1996. gadam un atbalsts uzņēmumam Kahla I var tikt uzskatīts saskaņā ar “Pārstrukturēšanas pamatnostādnēm” kā ar Kopējo tirgu saderīgs. Komisija uzskata, ka nevar piemērot nevienas citas Kopienas pamatnostādnes, piemēram, pamatnostādnes attiecībā uz atbalstu pētījumu un attīstības veicināšanai, vides aizsardzībai, mazajiem un vidējiem uzņēmumiem vai izglītībai. Tā kā visi atbalsta apsākumi tika sniegti pirms stājās spēkā “Pārstrukturēšanas pamatnostādņu” pārstrādātā redakcija, ir jāpiemēro 1994. gada 23. decembra pamatnostādnes (61). Secīgi tiek vērtēta svarīgāko šajās pamatnostādnēs noteikto nosacījumu izpilde.
            
         
               (164)
            
            
               Pārstrukturēšanas atbalsts parasti ir kombinācija, ko veido atbalsts uzņēmumam zaudējumu, sociālo izdevumu, apgrozāmo līdzekļu u.c. segšanai, un materiālās investīcijas. To var viennozīmīgi pārbaudīt, nosakot mērķus atbalsta pasākumiem uzņēmumam Kahla I un pasākumiem, kas līdz 1996. gadam tika sniegti uzņēmumam Kahla II
                   (62).
            
         
               (165)
            
            
               Attiecībā uz atbalstu uzņēmumam Kahla I, kā uzsvērts formālās izmeklēšanas procedūras uzsākšanas un turpināšanas laikā, Komisijai nekad netika iesniegts pārstrukturēšanas plāns. Pārstrukturēšanas plāna trūkuma dēļ nav izpildīti noteikumi, kuriem, lai apstiprinātu pārstrukturēšanu, ir jābūt saskaņā ar “Pārstrukturēšanas pamatnostādnēm”, jo īpaši pamatots pārstrukturēšanas plāns, sniedzot atbalstu (63). Tātad saskaņā ar 8. pasākumu sniegtais atbalsts ir jāvērtē kā nesaderīgs ar kopējo tirgu.
            
         
               (166)
            
            
               Attiecībā uz atbalstu, kas no 1994. līdz 1996. gadam tika sniegts uzņēmumam Kahla II, formālās izmeklēšanas procedūras uzsākšanas un turpināšanas laikā Komisija konstatēja norādes, ka uzņēmums bija veicis pārstrukturēšanu. Vācijas iesniegtie ziņojumi apraksta pasākumus dzīvotspējas atjaunošanai: orientācija uz jauniem produktiem, štatu samazināšana, vecās tehnikas un iekārtu utilizācija, ražošanas iekārtu slēgšana, investīcijas, lai varētu ievērot tehniskus standartus un vides aizsardzības normas, kā arī noieta tīkla atjaunošana. Formālās izmeklēšanas procedūras laikā Vācija norādīja, ka šie pasākumi bija uzņēmuma koncepcijas pirmā daļa, kura vēlāk tika attīstīta tālāk, un atteicās definēt šos pasākumus kā pārstrukturēšanas plānu. 2002. gada 1. oktobra vēstulē Vācija beidzot paskaidroja, ka, ja Komisija uzņēmumu Kahla II apskatītu kā grūtībās nonākušu uzņēmumu, šie pasākumi būtu jāapskata kā pārstrukturēšanas atbalsts.
            
         
               (167)
            
            
               Tomēr nav skaidrs, kurš no iesniegtajiem dokumentiem ir jāapskata kā attiecīgais pārstrukturēšanas plāns. Komisija pieņem zināšanai, ka pirmais ziņojums tika sagatavots pirms īpašumu pārdošanas un turklāt bija paredzēts iesniegšanai TIB, lai pieņemtu lēmumu par lietderību līdzdalības iegūšanai uzņēmumā. Lai gan abi ziņojumi piedāvāja daudzus pasākumus, kas bija vajadzīgi uzņēmuma dzīvotspējas atjaunošanai, šos pasākumus saskaņā ar Vācijas sniegto informāciju izstrādāja investors. Ja šie ziņojumi tiktu apskatīti kā pārstrukturēšanas plāns, ir skaidrs fakts, ka ieteiktie pasākumi neveido plāna galīgo redakciju, īpaši izskatot ieteiktās izmaksas. Pirmais ziņojums kopējās izmaksas paredzēja 30,945 mlj. Vācijas marku apmērā, ko veidoja investīcijas, īpašumu iegūšanas, zaudējumu nosegšanas un procentu maksājumi par aizdevumiem. Otrais ziņojums ieteica pārstrukturēšanas pasākumus kopā 27,727 mlj. Vācijas marku apjomā, ko veidoja ieguldījumi (ieskaitot īpašumu pārņemšanu), zaudējumu nosegšanas un apgrozāmie līdzekļi. Ne pirmajā, ne otrajā ziņojumā paredzētās izmaksas neatbilst Vācijas aprakstītajām izmaksām “Investīciju plānā” un 5. tabulā detalizēti attēlotajām izmaksām, uz kuru pamata atbalsts it kā tika sniegts. Abos ziņojumos šo izmaksu finansēšanai paredzēto izmaksu saraksts nesatur daudzus atbalsta pasākumus, kas patiesībā tika veikti uzņēmuma labā (skat. 4. tabulu), kas tāpat attiecas uz “Investīciju plānu” (5. tabula). Ja kāds no šiem dokumentiem tiktu apskatīts kā pārstrukturēšanas plāns, Komisija var tikai secināt, ka plāns vai nu nebija galīgais plāns, vai arī uzņēmums ir saņēmis lieku atbalstu.
            
         
               (168)
            
            
               Pat ja šos dokumentus varētu apskatīt kā pārstrukturēšanas plānu, tie nevar tikt uzskatīti par pārstrukturēšanas plānu galīgā redakcijā. Turklāt nav skaidrs, kādā apmērā ieteiktie pasākumi faktiski tika veikti.
            
         
               (169)
            
            
               Lai konstatētu, vai ir izpildīti “Pārstrukturēšanas pamatnostādnēs” noteiktie kritēriji, no vienas puses, Komisijai ir vajadzīgi precīzi dati par to, kādi pārstrukturēšanas pasākumi ir veikti, lai atjaunotu ilglaicīgu uzņēmuma rentabilitāti (64). Vācija nav ievērojusi atkārtotus Komisijas aicinājumus un nekad nav iesniegusi uzņēmuma Kahla II pārstrukturēšanas plāna galīgo redakciju vai paziņojusi datus par to, kādi pārstrukturēšanas pasākumi faktiski veikti. Tā kā šis plāns nav Komisijas rīcībā, nav iespējams pārbaudīt šo pamatnostādņu kritērijus.
            
         
               (170)
            
            
               No otras puses, Komisija konstatē, ka privātais ieguldījums kopējās izmaksās nevar tikt uzskatīts par ievērojamu. Ir jāatceras, ka Komisija Vāciju formāli ir uzaicinājusi sniegt informāciju par ikvienu privāta investora veiktu vai paredzētu ieguldījumu. 2002. gada 1. oktobra vēstulē Vācija uzskaita it kā privāto finansējumu saskaņā ar 1993. gada 29. novembra ziņojumu. To veido G. Raithela līdzdalība 2,055 mlj. Vācijas marku apmērā, procentu maksājumi par aizdevumu G. Raithelam 0,986 mlj. Vācijas marku apmērā, naudas plūsma 2,217 mlj. Vācijas marku apmērā un TIB kapitāla ieguldījums 7,975 mlj. Vācijas marku apmērā.
            
         
               (171)
            
            
               Investora ieguldījumu esot veidojuši divi valsts aizdevumi ar zemu procentu likmi (16. un 17. pasākums), kuru kopējais apjoms bija 2 mlj. Vācijas marku un 0,055 mlj. Vācijas marku, kurus investors uzņēmumam ir piešķīris no saviem līdzekļiem kā pašu kapitālu. Tikai pēdējais ieguldījums bija tiešām privāts. Aizdevums 0,2 mlj. Vācijas marku apmērā saskaņā ar 16. pasākumu bija nodrošināts ar valsts garantiju. Aizdevums 1,8 mlj. Vācijas marku apmērā saskaņā ar 17. pasākumu bija nodrošināts ar hipotēku uz uzņēmuma Kahla II zemi. Šo aktīvu pirkums tika finansēts ar valsts atbalstu. Ņemot vērā faktu, ka šis aizdevums tika izsniegts no valsts līdzekļiem, un sagatavotos nodrošinājumus, saskaņā ar 16. un 17. pasākumam piešķirtos aizdevumus viennozīmīgi nevar apskatīt kā privāta investora ieguldījumu. Par it kā jauniem procentu maksājumiem 0,986 mlj. Vācijas marku apmērā Komisija nekad nav saņēmusi jebkādu informāciju. Droši vien tie attiecas uz G. Raithela procentu maksājumiem par abiem aizdevumiem saskaņā ar 16. un 17. pasākumu. Tomēr šie procentu maksājumi nefinansē pārstrukturēšanas izmaksas. Attiecībā uz naudas plūsmu Komisija konstatē, ka plānotā peļņa, kas uzņēmumam bija jāgūst, nevar tikt apskatīta kā ievērojams ieguldījums “Pārstrukturēšanas pamatnostādņu” izpratnē. Komisija turklāt nav informēta par to, vai šī naudas plūsma faktiski tika gūta vai tā tika izmantota pārstrukturēšanas izmaksu segšanai.
            
         
               (172)
            
            
               Tā kā uzņēmums sāka gūt zināmu peļņu, 1998. gada 30. martā daļu valsts aizdevuma investors pārveidoja privātā aizdevumā. Tomēr atbalsta sniegšanas brīdī šī summa bija nenoteikta un tika ieguldīta tikai pēc pārstrukturēšanas. Tādēļ var pieņemt, ka turpmākais ieguldījums bija iespējams tikai tāpēc, ka uzlabojās uzņēmuma finansiālā situācija valsts atbalsta rezultātā. Komisija turklāt piezīmē, ka ieguldījums bija iespējams, tikai pateicoties 90% galvojumam, kas tika sagatavots, lai segtu šos aizdevumus (65). Turklāt tas ir noticis pēc tam, kad pārstrukturēšana bija pabeigta, atbalsta sniegšanas brīdī tas nebija skaidrs, un nav skaidrs, kādi resursi tika izmantoti šim nolūkam. Visbeidzot, pārstrukturēšanas izmaksu kopējā uzskaitījuma trūkuma dēļ nevar secināt, ka privātais ieguldījums bija ievērojams.
            
         
               (173)
            
            
               Pārstrukturēšanas atbalsts var tikt sniegts, tikai pamatojoties uz konsekventu pārstrukturēšanas plānu, kas arī ietver pasākums iespējamu negatīvu atbalsta seku kompensēšanai, kā arī ievērojamu privāto līdzekļu ieguldījumu. Tā kā, neskatoties uz rīkojumu sniegt informāciju, nav ziņu, ka atbalsts tika sniegts atbilstoši šiem noteikumiem, līdz ar to tā ir norāde, ka šie noteikumi nav izpildīti. Tātad īpašais atbalsts, kas tika sniegts uzņēmumam Kahla II līdz 1996. gadam, veido ar kopējo tirgu nesaderīgu atbalstu.
            
         
               (174)
            
            
               Ņemot vērā iepriekš minēto, Komisija nevar secināt, ka īpašais atbalsts, kas līdz 1996. gadam tika sniegts uzņēmumam Kahla II, var tikt apskatīts kā saderīgs ar kopējo tirgu.
            
         
               (175)
            
            
               Ņemot vērā sasniegtos pieticīgos pozitīvos rezultātus, Komisija uzskata, ka no 1997. gada uzņēmums Kahla II vairs nevar tikt apskatīts kā grūtībās nonācis uzņēmums. Atbilstoši Vācijas iesniegumam Komisija vērtē uzņēmumam Kahla II sniegto atbalstu kā “Reģionālajām pamatnostādnēm” atbilstošu. Komisija atgādina, ka tas attiecas tikai uz 30. un 32. pasākumu, kas ir jāvērtē kā ad hoc atbalsts, jo pārējie pasākumi veido pastāvošu atbalstu.
            
         
               (176)
            
            
               Saskaņā ar “Reģionālajām pamatnostādnēm” atsevišķs īpašais atbalsts kāda uzņēmuma labā var ievērojami ietekmēt konkurenci attiecīgajā tirgū, taču, iespējams, pavisam nenozīmīgi ietekmē reģionālo attīstību. Šis atbalsts vispārīgi attiecas uz vietējiem vai sektorāliem rūpnieciski politiskiem pasākumiem un būtībā neatbilst patiesajam reģionālā atbalsta politikas mērķim un jēgai. Līdz ar to šis atbalsts neizpilda “Reģionālajās pamatnostādnēs” minētos priekšnoteikumus, kamēr netiek pierādīts pretējais. Komisija konstatē, ka porcelāna tirgus ir piesātināts un porcelāna nozarē pastāv neizmantotas jaudas. Tas papildina negatīvos pieņēmumus attiecībā uz īpašo atbalstu, jo ikvienam investīciju atbalstam droši vien būtu negatīva ietekme uz sektoru.
            
         
               (177)
            
            
               Reģionālā atbalsta mērķis nav ne ieguldījumi ražošanā (sākotnējie ieguldījumi), ne ar ieguldījumiem saistīta darba vietu radīšana. Ar sākotnējiem ieguldījumiem jāsaprot kapitālieguldījumi, iekārtojot jaunas ražošanas nodaļas, paplašinot esošās ražošanas nodaļas vai veicot radikālas produkcijas vai ražošanas procesa izmaiņas esošā ražošanas nodaļā (racionalizācija, produkcijas pārveidošana vai modernizācija).
            
         
               (178)
            
            
               Komisija vispirms konstatē, ka daļu attiecīgā atbalsta (32. pasākums) veido dotācijas, kas esot piešķirtas pētījumiem un attīstībai, darbinieku iesaistīšanai darbā, dalībai izstādēs un izmaksu samazināšanai. Šādi izdevumi nav uzskatāmi par ieguldījumiem. No otras puses, 30. pasākums ir galvojums aizdevumam, kas varētu tikt izmantots ieguldījumiem, tomēr Vācija nekad nav izmantojusi šo punktu.
            
         
               (179)
            
            
               Komisija kategoriski un skaidri ir aicinājusi Vāciju sagatavot veikto vai paredzēto ieguldījumu aprakstu. Lai pārbaudītu jautājumu, vai sākotnējie ieguldījumi tika veikti, Vācija ir iesniegusi vienīgi 7. un 9. tabulā attēlotos ieguldījumu plānus. Vācija nekad nav iesniegusi aprakstu par it kā veiktajiem kapitālieguldījumiem. Saskaņā ar šiem plāniem tika iegādāta tehnika un veikti ieguldījumi esošajās iekārtās. Tā kā netika sniegti nekādi citi paskaidrojumi, Komisija nevar secināt, ka šie ieguldījumi ir saistīti ar ražotņu paplašināšanu vai radikālu produkcijas vai ražošanas procesa izmaiņu veikšanu.
            
         
               (180)
            
            
               Pat ja tas tā būtu, Komisijas rīcībā nav nekādas informācijas, uz kuru pamatojoties, varētu izdarīt. Līdz ar to nevar tikt noteiktas kopējās izmaksas, kas varētu būt tiesīgas uz atbalstu. Tātad ir neiespējami konstatēt, vai tiek ievērots maksimāli pieļaujamais 35% atbalsta līmenis, summējot to ar pārējo ieguldījumu atbalstu, kas ir nodrošināts ar apstiprinātām atbalsta shēmām (28., 29. pasākums un daļa no 33. pasākuma).
            
         
               (181)
            
            
               Tālāk saskaņā ar “Reģionālo pamatnostādņu” 4.2. punktu atbalsta saņēmēja ieguldījumam atbalsta finansēšanai jābūt vismaz 25%, lai nodrošinātu, ka ražošanas ieguldījumi ir rentabli un saprātīgi. Šis minimālais ieguldījums nedrīkst ietvert atbalstu. Tā tās nav, ja, piemēram, tiek izsniegts aizdevums ar zemiem procentiem vai valsts garantēts aizdevums, kurā ir valsts atbalsta elementi.
            
         
               (182)
            
            
               Komisija ir kategoriski un oficiāli aicinājusi Vāciju informēt par jebkuru investora veiktu vai paredzētu ieguldījumu. Saskaņā ar pieejamiem datiem 1998. gada 30. martā valsts aizdevumus investors ir pārveidojis tirgus aizdevumos. Tomēr ir šaubas, ka šie aizdevumi var tikt vērtēti kā privāts ieguldījums bez jebkāda atbalsta, jo tie ir saistīti ar pirms tam veiktiem atbalsta pasākumiem. Turklāt arī šie tirgus aizdevumi tika nodrošināti ar 90% valsts galvojumu. Saskaņā ar 8. tabulu pašu ieguldījums no 1997. līdz 1998. gadam it kā veiktajās investīcijās kopā ir 2,406 mlj. Vācijas marku. Taču netika iesniegts nekāds skaidrojums attiecībā uz šī ieguldījuma izcelsmi. Trūkstot šādam skaidrojumam, Komisija nevar secināt, ka atbalsta saņēmēja ieguldījums bija vismaz 25% no kopējām investīciju izmaksām.
            
         
               (183)
            
            
               Šie pasākumi arī nevar tikt apskatīti kā ar kopējo tirgu saderīgs atbalsts uzņēmumam, tā kā nav izpildīti “Reģionālajās pamatnostādnēs” noteiktie nosacījumi. Saskaņā ar šiem noteikumiem tāds atbalsts var tikt piešķirts, ja tas, ņemot vērā tā ieguldījumu reģionālajā attīstībā un tā veidu, ir pamatots un tā apmērs ir piemērots, lai likvidētu trūkumus. Vācija nav pamatojusi nevienu no šiem punktiem. Vācija turklāt nav pierādījusi, ka atbalsts ir ierobežots laikā un degresīvi diferencēts.
            
         
               (184)
            
            
               Rezumējot jāsaka, Komisija nevar secināt, ka no 1997. gada uzņēmuma Kahla II it kā veiktie investīcijas veido atbalsta nosacījumiem atbilstošas investīcijas “Reģionālo pamatnostādņu attiecībā uz valsts atbalstu reģionāliem mērķiem” izpratnē. Turklāt nav neviena pierādījuma par to, ka 25% no kopējām izmaksām neiekļāva nekādu atbalstu un tās sedza atbalsta saņēmējs. Noslēgumā Komisija nevar secināt, ka atbalstam bija pozitīva ietekme uz reģionu vai tirgu. Līdz ar to Komisija nevar konstatēt, ka atbalsts “Reģionālo pamatnostādņu” izpratnē var tikt vērtēts kā saderīgs ar kopējo tirgu.
            
         
               (185)
            
            
               Komisija konstatē, ka Vācija ir sniegusi atbalstu, pārkāpjot EK līguma 88. panta 3. punktu. Pamatojoties uz pieejamo informāciju, Komisija nevar secināt, ka īpašais atbalsts uzņēmumiem Kahla I un Kahla II var tikt uzskatīts par saderīgu ar kopējo tirgu.
            
         
               (186)
            
            
               Saskaņā ar Regulas (EK) Nr. 659/1999 (66) 14. pantu ar Kopējo tirgu nesaderīgs atbalsts ir jāatgūst, ja vien atbalsta atgūšana nav pretrunā ar kādu Kopienas tiesību principu. Tas, pēc Komisijas domām, neattiecas uz šo gadījumu. Jo īpaši šajā gadījumā fakti neliecina, ka ieguvējs varētu ņemt vērā tiesiski sagaidāmu notikumu.
            
         
               (187)
            
            
               Tāpēc ir jāatgūst viss nelikumīgais un ar kopējo tirgu nesaderīgais atbalsts, kas tika sniegts uzņēmumiem Kahla I un Kahla II. Attiecībā uz atbalsta pasākumiem, kas jau ir atmaksāti, atgūšana ir spēkā tādā apmērā, kā atmaksātā summa ir mazāka par attiecībā uz reģionālo atbalstu spēkā esošās standartlikmes pamata aprēķināto summu, ieskaitot procentu maksājumus.
            
         
               (188)
            
            
               Atgūtajam atbalstam būtu jāietver procenti no brīža, kad atbalsts nodots saņēmēja rīcībā, līdz tā atgūšanas dienai. Procenti jāaprēķina, pamatojoties uz standartlikmi, kura tiek piemērota reģionālā atbalsta dotāciju ekvivalenta aprēķināšanai, –
            
         IR PIEŅĒMUSI ŠO LĒMUMU.
   1. pants
   1.   Vācijas atbalsts uzņēmumam Kahla Porzellan GmbH attiecībā uz 8. pasākumu – ieņēmumi no uzņēmuma nekustamo īpašumu realizācijas, kas būtu jāizmanto THA garantēto kredītu dzēšanai, – ir nesaderīgs ar kopējo tirgu.
   2.   Ar kopējo tirgu nav saderīgs šāds Vācijas atbalsts uzņēmumam Kahla/Thüringen Porzellan GmbH:
   
               a)
            
            
               11. pasākums: TIB līdzdalība kapitālā;
            
         
               b)
            
            
               12. pasākums: TIB peļņas līdzdalības aizdevums;
            
         
               c)
            
            
               13., 14., 23. un 30. pasākums: Tīringenes federālās zemes 90%-īgie galvojumi;
            
         
               d)
            
            
               15. pasākums: Tīringenes federālās zemes dotācija;
            
         
               e)
            
            
               16. pasākums: aizdevums pašu kapitāla palielināšanai, ko izsniegusi valsts banka;
            
         
               f)
            
            
               21. pasākums: valsts bankas aizdevums;
            
         
               g)
            
            
               26. pasākums: dotācijas nodarbinātības veicināšanai;
            
         
               h)
            
            
               27. pasākums: pasākumi iekārtošanai darbā, dalībai izstādēs un reklāmai;
            
         
               i)
            
            
               32. pasākums: pasākumi pētījumiem un attīstībai, iekārtošanai darbā, dalībai izstādēs un izdevumu samazināšanai.
            
         2. pants
   1.   Vācija veic visus nepieciešamos pasākumus, lai atgūtu 1. pantā minēto nelikumīgi piešķirto atbalstu. Ja šie pasākumi jau ir veikti, atgūšana ir spēkā tādā mērā, kā atmaksātā summa ir mazāka par uz atbalsta izsniegšanas brīdi attiecībā uz reģionālo atbalstu spēkā esošās standartlikmes pamata aprēķināto summu, ieskaitot procentu maksājumus.
   2.   Atbalsta atgūšana notiek valsts tiesību aktos paredzētajā kārtībā, ja atbilstoši tiem ir iespējama tūlītēja un faktiska lēmuma izpilde. Atgūtais atbalsts ietver procentus no brīža, tiklīdz atbalsts nokļuva saņēmēja rīcībā, līdz tā faktiskai atmaksāšanai. Procenti tiek aprēķināti, pamatojoties uz reģionālā atbalsta dotāciju ekvivalentu aprēķiniem izmantotajām standartlikmēm.
   3. pants
   Divu mēnešu laikā pēc lēmuma izziņošanas Vācija informē Komisiju par pasākumiem, ko tā veikusi, lai izpildītu šo lēmumu.
   4. pants
   Šis lēmums ir adresēts Vācijas Federatīvajai Republikai.
   
      Briselē, 2003. gada 13. maijā
      
         
            Komisijas vārdā —
         
         
            Komisijas loceklis
         
         Mario MONTI
         
      
   
   
      (1)  OV C 185, 30.6.2001., 45. lpp. un OV C 26, 30.1.2002., 19. lpp.
   
      (2)  OV C 185, 30.6.2001., 45. lpp.
   
      (3)  OV C 26, 30.1.2002., 19. lpp.
   
      (4)  Agrāko valsts aizbildniecībā esošo uzņēmumu bankrota gadījumos nekustamais īpašums tika nodots THA, kurai tā vērtība no savas puses bija jāiegulda konkursa masā.
   
      (5)  Komercnoslēpums. Indeksēts (attiecas uz 1994. gadu):
   
               1994. g.
            
            
               1995. g.
            
            
               1996. g.
            
            
               1997. g.
            
            
               1998. g.
            
            
               1999. g.
            
            
               2000. g.
            
         
               - 100
            
            
               - 181
            
            
               3
            
            
               70
            
            
               78
            
            
               11
            
            
               186
            
         
      (6)  Komercnoslēpums, par 30 – 40% vairāk par TIB sākotnēji samaksāto cenu.
   
      (7)  N 213/93, 9.11.1993. OV C 302, 6. lpp.
   
      (8)  1.12.1994. N 108c/1994, SG(94) D/17293, OV C 390, 31.12.1994., 14. lpp.
   
      (9)  1.12.1994. N 108b/1994, SG(94) D/17293, OV C 390, 31.12.1994., 13. lpp.
   
      (10)  KfW Vidējo uzņēmumu programma, NN 109/93, SG (94), D/372, 29.12.1994.OV C 373, 14.01.1994. 3. lpp.
   
      (11)  ERP Vides aizsardzības programma, 5.12.1994., N 563d/94, SG(94), D/17530, OV C 390, 31.12.1994. 16. lpp.
   
      (12)  Skat. 7. atsauci.
   
      (13)  23. valsts vispārējais plāns ekonomikas struktūras uzlabošanai, 1.8.1994., N 157/94, SG (94) D/ 11038.
   
      (14)  24.11.1992., N 561/92, SG (92) D/16623 un 27.12.1995. N 494/A/1995, SG (95) D/17154.
   
      (15)  Iesniegts kā 2001. gada 15. marta vēstules 17. pielikums, Komisijā reģistrēts 2001. gada 26. martā (A/32477).
   
      (16)  Informācija no Cerame-Unie tīmekļa vietnes (http://www.cerameunie.org).
   
      (17)  ES rūpniecības apskats 1997, 9-20; NACE (1. revīzija). Skat. arī Komisijas lēmumu Nr. 1999/157/EK lietā C 35/97, Triptis Porzellan GmbH (27.2.1999., OV L 52, 48. lpp.).
   
      (18)  OV C 68, 6.3.1996., 9. lpp.
   
      (19)  OV L 10, 13.1.2001., 30. lpp.
   
      (20)  OV C 368, 23.12.1994., 12. lpp. un OV C 288, 9.10.1999., 2. lpp.
   
      (21)  “Pēctecības sabiedrības “Kahla” koncepcija ir jāapskata, ņemot vērā īpašos struktūrpolitiskos Tīringenes federālās zemes nosacījumus un jo īpaši zemes valdības centienu aspektu veicināšanas iespēju ietvaros saglabāt darba vietas”, Rola Būlera (Röls Bühler) ziņojums Stüpges Hauck & Partner, iesniegts kā 2000. gada 31. janvāra vēstules 1. pielikums, reģistrēta 2000. gada 3. aprīlī ar Nr. A/32839.
   
      (22)  Skat. 19. atsauci.
   
      (23)  “TIB mērķis ir rūpniecisku darba vietu saglabāšana un radīšana Tīringenes federālajā zemē”, Arthur Andersen ziņojums, iesniegts kā 2000. gada 31. marta vēstules 2. pielikums, reģistrēta 2000. gada 3. aprīlī ar Nr. A732839.
   
      (24)  “Pastāv vēl daudzi riski, kas var izraisīt plāna neveiksmi,” un “lēmums par līdzdalību uzņēmumā Kahla/Thüringen Porzellan GmbH tādēļ var tikt principā atbalstīts, ja apzinās paliekošos augstos riskus. Tas vienlaicīgi nozīmē arī attiekšanos no citas Tīringenes porcelāna ražotnes, lai neapdraudētu plāna panākumus turpmāk”, Arthur Andersen ziņojums (skat. 23. atsauci).
   
      (25)  Būtu atgādināts par to, ka uzņēmuma Kahla II īpašuma vērtību iegūšana pārsvarā tika finansēta, izmantojot atbalstu.
   
      (26)  Aizdevuma procentu likme bija 12%. Taču procentu maksājumi bija ierobežoti līdz 50% gada peļņas.
   
      (27)  Pirmo triju gadu laikā procentus uzņēmās federālā valdība. Procentu likme 4. gadā bija 2%, 5. gadā 3% un 6. gadā 5%.
   
      (28)  Pēc procedūras turpināšanas Vācija mainīja savu uzskatu un 16. un 17. pasākumu aizdevumus neapskatīja kā atbalstu, jo tie, lai gan piešķirti it kā saskaņā ar spēkā esošajiem atbalsta sniegšanas noteikumiem, tika izmaksāti tieši G. Raithelam.
   
      (29)  Lai gan tās, kā skaidro 163. punkts, nav piemērojamas attiecībā uz atbalstu, kas piešķirts no 1994. līdz 1996. gadam. “Pārstrukturēšanas pamatnostādņu” (1999.) 10. atsauce kodificē Komisijas principu, kurā tā konstatē, ka vienīgais izņēmums noteikumam, kad uz jaundibinātiem uzņēmumiem neattiecas glābšanas un pārstrukturēšanas atbalsts, “šie ir to uzņēmumu gadījumi, kurus līdz 1999. gada 31. decembrim privatizācijas uzdevumu ietvaros likvidēja Bundesanstalt für vereinigungsbedingte Sonderaufgaben, vai radušies, pārņemot īpašumus, kā arī līdzīgi gadījumi jaunajās Vācijas zemēs”.
   
      (30)  4.12.1998., C 69/98, SG (98) D/ 11285.
   
      (31)  “Biznesa plāna aprēķini rāda, ka pēctecības sabiedrība (…) viena pati nav spējīga veikt, salīdzinot ar plānoto apgrozījumu, milzīgas pārstrukturēšanas procesa finansēšanas izmaksas”, Rola Būlera ziņojums Stüpges Hauck & Partner (skat. 21. atsauci).
   
      (32)  “Mūsu darba mērķim vajadzētu novērtēt pēctecības sabiedrībā turpināta uzņēmuma sanācijas spēju un sanācijas vērtējumu, īpaši ņemot vērā ilgstoši saglabājamas darba vietas un “TIB” kā potenciālā dalībnieka piešķirtos finanšu līdzekļus”, Arthur Andersen ziņojums (skat. 23. atsauci).
   
      (33)  Visi privātbanku aizdevumi, par kuriem Komisija tika informēta, tika nodrošināti ar 90% valsts galvojumiem.
   
      (34)  “Pircējam ir tiesības bez turpmākām izmaksām (…) atkāpties no visa līguma, ja (…) turpmākais finansējums netiek piešķirts līdz 31.12.1994.; tas ir spēkā arī, ja finansējums tiek piešķirts tikai daļēji”. Finanšu pasākumi šajā līgumā attiecas uz ERP un KfW aizdevumiem 2,5 milj. Vācijas marku apjomā, TIB līdzdalību 7,95 milj. Vācijas marku apjomā, bankas aizdevumu 13,35 milj. Vācijas marku apjomā un 90% galvojumu, ko izsniedza zeme, 20 milj. Vācijas marku apjomā (pirkuma līgums starp Kahla I administratoru un Ginteru Raithelu (Günter Raithel), noslēgts 26.1.1994.).
   
      (35)  C 36/2000, Graf von Henneberg Porzellan GmbH.
   
      (36)  “Tā kā arī Kahla pašreiz atrodas atjaunošanas procesā un konsolidācijai droši vien vēl būs nepieciešams viss 1996. gads, diez vai būtu jādomā par agrāku produkcijas daudzuma pārvietošanu”. PME ziņojums, 24.08.1995.
   
      (37)  Komercnoslēpums. Skat. tabulu 21. punktā.
   
      (38)  OV L 83, 27.3.1999., 1. lpp.
   
      (39)  16.12.1996., NN 25/95, SG (96) D/ 11031.
   
      (40)  OV C 71, 11.3.2000., 14. lpp., 3.2. punkts.
   
      (41)  16.12.1996., NN25/95, SG (96) D/11031.
   
      (42)  N 408/93, SG (93) D/ 19245, 26.11.1993. (OV C 213, 19.8.1992., 2. lpp.).
   
      (43)  19.6.2002. C 69/98, SG (2002) D/34461 (līdz šim nav publicēts).
   
      (44)  ERP Pašu kapitāla palīdzības programma, 13.10.1993. N 213/93, SG (93) D/16665.
   
      (45)  ERP Uzņēmējdarbības uzsākšanas programma, N 108c/1994. (skat. 6. atsauci).
   
      ERP Atjaunošanas programma, N 108b/1994 (skat. 7. atsauci).
   
      KfW Vidējo uzņēmumu programma, NN 109/93, SG (94) (skat. 8. atsauci).
   
      (46)  ERP Vides aizsardzības programma N 563d/94 (skat. 9. atsauci).
   
      (47)  13.1.1995. NN 117/92, SG (95) D/ 341.
   
      (48)  Reģistrēta 29.7.1994. ar numuru A/33865.
   
      (49)  “Pasākumu subjekti saskaņā ar “Darba veicināšanas likuma” (AFG) 124.h pantu vides sanācijas un vides uzlabošanas jomā ir publisko tiesību juridiskas personas, pirmkārt, pašvaldības (pilsētas, rajoni, kopienas u.c.), kā arī Threuhandanstalt atkarīgie uzņēmumi”. 29.7.1994. vēstule (skat. 52. atsauci).
   
      (50)  “Tas nozīmē, ka pasākumi, kas ir kāda uzņēmuma interesēs, nav tiesiski”. 29.7.1994. vēstule, citēta 52. atsaucē.
   
      (51)  Skat. arī lēmums lietā C 36/2000, SG (2001) D/292014.
   
      (52)  31.12.1993. N 660/93, SG D/21632 un 25.11.1991. N 477/91, SG (91) D/22704.
   
      (53)  OV C 334, 12.12.1995., 4. lpp.
   
      (54)  NN 107/97, spēkā no 1997. gada 1. aprīļa, apstiprināti ar 6.2.1993. vēstuli SG (98) 1049.
   
      (55)  23.01.1997., NN 331/96, SG (97) D/ 482.
   
      (56)  Ziņojumi par Kahla/Thüringen Porzellan GmbH gada pārskatu auditu par 1997., 1998. un 1999. gadu.
   
      (57)  Skat. 16. un 17. atsauci.
   
      (58)  Turpat, skat. 37. atsauci.
   
      (59)  OV C 74, 10.3.1998., 9. lpp.
   
      (60)  Skat. 50. atsauci.
   
      (61)  “Pārstrukturēšanas pamatnostādņu” (1999) 7.5. punktā ir teikts: “Jebkuru glābšanas un pārstrukturēšanas atbalstu, kas tiek piešķirts bez Komisijas apstiprinājuma un līdz ar to ir pretrunā ar EK līguma 88. panta 3. punktu, Komisija pārbaudīs tā saderīgumu ar kopējo tirgu šādi”, proti, “pamatojoties uz pamatnostādnēm, kas ir bijušas spēkā atbalsta piešķiršanas brīdī”.
   
      (62)  Skat. jo īpaši 5. tabulu.
   
      (63)  2000. gada 22. marta Eiropas Kopienu tiesas spriedums lietā C-17/99, Francija pret Komisiju, 2001, I-2481. lpp., 27. punkts.
   
      (64)  Skat. 59. atsauci.
   
      (65)  Aizdevuma līgums kā nodrošinājumu subsidiāri paredzēja tās pašas hipotēkas, kā attēlots 10. tabulā, un subsidiāri G. Raithela riska dzīvības apdrošināšanas summu 1,8 milj. Vācijas marku apmērā.
   
      (66)  OV L 83, 27.3.1999., 1. lpp.